سیناتۆرێكی ئەمەریكی: نزا بۆ كوردەكان دەكەم\n:: PM:09:10:09/10/2019 \nسیناتۆرێكی دیاری كۆمارییەكان لە ئەنجوومەنی پیرانی ئەمەریكا ڕای دەگەیەنێت، كوردەكان بێشەرمانە لەلایەن ئیدارەی ترەمپەوە پشتگوێخران.\nنزا بۆ هاوپەیمانە كوردەكان دەكەم كە بێ شەرمانە لەلایەن ئیدارەی ترەمپەوە پشتگوێخران\nئەمڕۆ چوارشەم نۆی تشرینی یەكەم/ ئۆكتۆبەر، لیندسی گراهام سیناتۆری دیاری كۆمارییەكان لە ئەنجوومەنی پیرانی ئەمەریكا لە تویتێكدا ڕای گەیاندووە، نزا بۆ هاوپەیمانە كوردەكان دەكەم كە بێ شەرمانە لەلایەن ئیدارەی ترەمپەوە پشتگوێخران و دوووپات لەوەش دەكاتەوە، ئەو هەنگاوە دەبێتە هۆی دووبارە سەرهەڵدانەوەی داعش.\nگراهام دووپات دەكاتەوە كە لە كۆنگرێسی ئەمەریكاوە هەوڵەكانی خۆی چڕدەكاتەوە، بۆ ئەوەی ئەردۆغان باجێكی قورس لە پای ئۆپەراسیۆنەكە بدات. هاوكات داوا لە ترەمپ دەكات، رێچكەی بڕیارەكانی بگۆڕێت و هێشتا كات ماوە بۆ ئەوەی بگەڕێتەوە سەر بنەماكانی درووستكردنی ناوچەی ئارام.\nئێوارەی ئەمڕۆ توركیا ئۆپراسیۆنەكانی بۆ سەر ئەمەریكا دەست پێ كرد ئەوەیش دوای ئەوەی لەلایەن توركیاوە گلۆپی سەوزی بۆ هەڵكرا و هێرشەكانیش ڕاستەوخۆ لەسەر سەرێ كانی ڕۆژئاوای كوردستان بەرێوە دەچێت.


كۆڕی ماته‌مینی حاجی سمایل ئاغا ئیلخانیزاده لە ستۆكهۆڵم بەڕێوەچوو - کۆمەڵەی زەحمەتکێشانی کوردستان\nكۆڕی ماته‌مینی حاجی سمایل ئاغا ئیلخانیزاده لە ستۆكهۆڵم بەڕێوەچوو\nلەڕێوڕەسمێكدا لەوڵاتی سوید رێز لەخەباتی دوایین وەزیری كۆماری كوردستان گیرا نیوەرۆی رۆژی یەكشەممە 9ی جۆزەردانی 1395ی هەتاویی، (29ی مانگی مەی 2016) بۆ رێزگرتن لە خەباتی حاج سمایل ئاغای ئێلخانیزادە، دوایین وەزیری كۆماری كوردستان لە ستۆكهۆڵمی پایتەختی وڵاتی سوید رێوەڕەسمێك بەڕێوەچوو.\nمەراسیمەكە كە ژمارەیەك بەرچاو كەسایەتی‌و نوێنەری حیزب‌و لایەنە سیاسیەكانی هەرچوارپارچەی كوردستان‌و چەند ئەندامێكی بنەماڵەی ئێلخانیزادە تێدا بەشداربوون، بە چەندساتێك بێدەنگی بۆ یادی سمایل ئاغا‌و هەموو شەهیدانی رێگای ئازادی كوردستان دەستی پێكرد و له لایه‌ن ناسر حیسامی شاعیر و وه‌رگێڕچه‌ند وته‌یه‌ك پێشكه‌ش كرا .\nهه‌ر وه‌ها لەلایەن هاوڕێ عومەر ئێلخانیزادە، كۆڕی سمایل ئاغا چەند وتەیەك لە سەر ژیان‌و خەباتی دوایین وەزیری كۆماری كوردستان پێشكەش كرا.\nرێوەڕەسمەكە بە پێشكەش كردنی پەیامی هاوخەمی ژمارەیەك لەحیزب‌و لایەنە سیاسییەكان بۆ بنەماڵەی ئێلخانیزادە‌و خەڵكی كوردستان كۆتایی پێهات.\nحاج سمایل ئاغای ئێلخانیزادە، دوایین وەزیری كۆماری كوردستان رۆژی 2ی جۆزەردانی 1395ی هەتاوی لەتەمەنی 114 ساڵی لەشاری بۆكان ماڵئاوایی لە ژیان كرد. تەرمی سمایل ئاغا هەمان رۆژ لەنێو ئاپۆرای خەڵكی بۆكان‌و شارەكانی دەوروبەر لە گۆڕستانی گوندی حەمامیان بەخاك سپێردرا.\nلێرەوە ڤیدیۆکەی ببینە\n2016/05/31 /by عەتا\nhttps://www.komala.com/wp-content/uploads/2016/05/swedisma.jpg 428 700 عەتا https://www.komala.com/wp-content/uploads/2014/03/logo.png عەتا2016-05-31 16:31:542016-05-31 16:31:54كۆڕی ماته‌مینی حاجی سمایل ئاغا ئیلخانیزاده لە ستۆكهۆڵم بەڕێوەچوو\nرێورەسمی ریزگرتن لە یادی سمایل ئاغا ئیلخانیزاده لە ستۆكهۆڵم... پەیامی دەستەی کارگێریی کۆمەڵە ..بە بۆنەی 41مین ساڵی دامەزراندنی یەکێتی نیشتمانی کو...


چالاکیی کەناڵی ڕاگەیاندنی نرخی زێڕ، سکە و ئەرزی تاران ڕاگیرا\n12:26 - 14 رەزبەر 2718\nکوردسیان میدیا: بە فەرمانی ڕاستەوخۆی بەرپرسی دەزگای قەزاییی ڕێژیم، کەناڵی ڕاگەیاندنی نرخی زێڕ، سکە و ئەرزی تاران، چالاکییەکانی خۆی ڕاگرت.\nڕۆژی هەینی ڕێکەوتی ١٣ی ڕەزبەر، ئەم ئاژانسی هەواڵدەرییە کە نرخی هەموو کودە ئەرزییەکانی خۆی داخستووە، لە ڕاگەیەندراوێکدا ڕایگەیاندووە کە بە فەرمانی ئایەتووڵڵا لاریجانی، بەرپرسی دەزگای قەزاییی ڕێژیم، چالاکییەکانی ئەم کەناڵە ڕاگیراوە.\nئەم کەناڵە بە یەکێک لە سایتە تایبەتە جێباوەڕەکان بە هەژمار دێت، کە ڕۆژانە نرخەکان لە بازاڕی ئەرز، وەرەقە بەهادارەکان، کانزاکان، وزە و کاڵا ئێرانییەکان و دنیا بە ٧٠ زمانی جیاواز بڵاو دەکاتەوە.\nئاملی لاریجانی، ڕێکەوتی ٩ی ڕەزبەر، لە دانیشتنی بەرپرسانی قەزایی وتبووی: "ماوەیەکە ئامریکایییەکان بە هاوکاریی دەستوپێوەندەکانیان لە ناوچەکەدا، دەستیان بە شەڕێکی ئابووری، دەروونی کردووە و بەداخەوە گرووپە دژبەرەکانی هەڵهاتووەکانی ڕێژیم، خەیاڵی ڕووخانی ڕێژیمیان کەوتووەتە سەر".\nناوبراو فەرمانی دابوو کە بەڕێوبەرانی ماڵپەڕە ئەرزییەکان دەبێت، لە لایەن دادگاوە بانگهێشت بکرێن و بە توندی هۆشدارییان پێ بدرێت و ڕایگەیاندبوو، کە "هیچ دوور نییە بەشێک لەوان نموونەیەک بۆ گەندەڵیی ئابووری بن".\nپرۆژەی فەرمانی دابەزینی نرخی ئەرز لە ڕۆژی دووشەممە ڕێکەوتی ٩ی ڕەزبەر دەستی پێ کردووە و ڕاگەیاندنەکانی سەر بە ڕێژیم هاوکات دەستیان بە بەستێنسازی کردووە و بڵاویان کردووەتەوە، کە نرخی دۆلار بە هەشت هەزار تمەن گەیشتووە، لە کاتێکدا نرخەکان زۆر لەوە سەرتر بوون و هەر لەم ڕاستادا دەزگای قەزاییی ڕێژیم چالاکییەکانی کەناڵی ڕاگەیاندنی نرخی زێڕ، سکە و ئەرزی تارانی ڕاگرت.


نەتەوە | 12:09:10 2018-09-20 | (646) جار خوێندراوەتەوە\nئەندامێكی ئەنجومەنی سەركردایەتی یەكێتی ئاشكرای دەكات، "جگە لە بەرهەم ساڵح، د.لەتیف جەمال ڕەشیدیش خۆی بۆ پۆستی سەرۆك كۆمار كاندید دەكات و ئێستا یەكێتی دوو كاندیدی هەیە، كاندیدی فەرمی د.بەرهەم كاندیدی نافەرمی د.لەتیف-ە".\nفەرید ئەسەسەرد، ئەندامی سەركردایەتی یەكێتی نیشتمانی كوردستان لەچاوپێكەوتنێكدابۆ رادیۆ دەنگی ئەمریكا رایگەیاندووە، "هەر خۆی د.لەتیف ئامادەیی خۆی دەربڕی بوو، بەڕەزامەندی یا بێ ڕەزامەندی سەركردایەتی خۆی كاندید دەكات، پێم وایە ئەگەر دەرگای خۆپاڵاوتن كرابێتەوە ئێستا خۆی كاندید كردووە، بەڵام د.لەتیف ئەگەرچی كادیرێكی پێشكەوتووی یەكێتیە، بەڵام كاندیدی فەرمی یەكێتی نییە، واتە جیاوازیەكەی لەگەڵ د.بەرهەم ئەوەیە، د.بەرهەم كاندیدی فەرمی یەكێتیە بەڵام د. لەتیف كاندیدی نافەرمی یەكێتیە".\nناوبراو وتیشی: هەموو ئەندامانی سەركردایەتی دەیانزانی، كە لەدەرەوەی یەكێتی د.لەتیف خۆی كاندید دەكات، چونكە بەهەموومانی وتبوو، ئەو بەپێی دەستور مافی خۆ كاندیدكردنی هەیە، ئێمە ناتوانین ڕێێ لێ بگرین، واتە ئێستا د.لەتیف دەبێتە كاندیدی نافەرمی یەكێتی ئەگەر دەنگی پێویستی هێنا بێگومان دەبێتە سەرۆك كۆماری داهاتووی عیراق".\nئەسەسەرد باسی لە كۆبونەوەكانی پارتی و یەكێتی كرد لەسەر پۆستی سەرۆك كۆماری عیراق و وتی: لەدوایین كۆبونەوەدا نەگەیشتینە هیچ ئەنجامێك، پارتی چەند بژاردەیەكی خستینە بەردەممان لەوانە ئەگەر پارتی و یەكێتی ڕێك نەكەوتن لەسەر پۆستی سەرۆك كۆماری عیراق ئەوا با بۆ كاندیدێكی كوردی بێ لایەن بێت، بەڵام ئێمە ڕەتمان كردەوە بۆیە ئێستا بڕیارەكە وایە ئەوان كاندیدی خۆیان دەبێت، ئێـمەش هی خۆمان.”\nفەرید ئەسەسەرد سەبارەت بەوەی ئەگەر پارتی و یەكێتی كاندیدیان بەجیا هەبێت پێتانوایە چانسی وەرگرتنی ئەو پۆستە بۆ كاندیدەكەی یەكێتی یا پارتی زیاترە؟، وتی: "ئێـمە ئەگەر دڵنیانەبوینایە لەوەی كە پۆستەكە بۆ یەكێك لەكادیرەكانی یەكێتی دەبێت، ئەو سەركێشییەمان نەدەكرد، دڵنیاشین سەرۆك كۆماری داهاتوو یەكێك دەبێت لەكادیرەكانی یەكێتی نیشتمانی كوردستان."\nئەو ئەندامەی سەركردایەتی یەكێتی دەربارەی ئەوەی لەحاڵەتی دەرچونی (د.لەتیف) كە كاندیدی نافەرمیە بۆ پۆستی سەرۆك كۆماری عیراق یەكێتی چۆن مامەڵەی لەگەڵ دەكات، ئاماژەی بەوەكرد،"ئێـمە وەك یەكێتی هەركەس دەربچێت مامەڵەی سەرۆك كۆماری لەگەڵ دەكەین، د.لەتیف-یش ئەگەرچی كاندیدی نافەڕمی ئێـمەیە و بەڵام ئێمـە كار بۆ كاندیدە فەرمیەكەی خۆمان دەكەین، بەڵام لەحاڵەتی دەنگهێنان و دەرچونی بێگومان وەك یەكێتی و پشكی یەكێتی لە سەرۆك كۆمار مامەڵەی لەگەڵ دەكەین و بە هی خۆمانی دەزانین."\nرونیشیكردەوە، ئەگەر پێویست بكات هەوڵ دەدرێت د.لەتیف پەشیمان بكەینەوە، بەڵام تا دوێنێش قسەمان لەگەڵ كرد ئەو هەر سورر بووە و بەهەموو سەكردایەتی یەكێتی وت كە بەڕەزامەندی بێت یاخود نا خۆی كاندید دەكات، هەرچەندە ئەو زۆری پێخۆش بوو سەركردایەتی یەكێتی دەنگی لەسەر بدات، بەڵام ئەوە نەكرا، ئەوەی من ئاگاداربووم ئامادەكاری كردووە و پەیوەندی بەزۆر لایەن كردبوو بۆیە ڕەنگە ئێستا خۆی كاندید كردبێت.\nئەسەسەرد لەبارەی بەجێهێشتنی كۆبونەوەكە لەلایەن (مەلا بەختیار)ەوە هێمای بۆ ئەوەكرد، "خۆی ئامادەبون و جێهێشتن و دەنگدان لەو كۆبونەوەیە ئازادانە بوو، هەوڵدرا هیچ كێشەیەك لەنێوان كاندیدەكان دروست نەبێت، هەوڵی یەكپارچەیی سەركردایەتی درا، مەلا بەختیار پێم وایە خۆی دۆخێكی تایبەتی هەبوو نەیویست لەم دۆخەدا كێشە دروست بێت، دەبێت ڕێز لەم هەڵوێستەی بگیرێت.خۆی بەڕەزامەندی خۆی كشایەوە ، مانەوە سێ كاندید، دوانیان ئەندامی سەركردایەتی نەبوون، بەڵام د. بەرهەم بەهۆی ناوەرۆكی نامەكەیەوە كە خوێندرایەوە و پەسەندكرا وەك ئەندامی سەركردایەتی مامەڵەی لەگەڵ كرا، هەروەها كشانەوەی مەلابەختیار ڕێی خۆشكرد د.بەرهەم دەنگی زۆرینە بهێنێت."


11/09/2019 671 جار خوێندراوه‌ته‌وه\nهەموومان بەدۆخی قورسدا تێدەپەڕین، كە تێیدا هەست بە كۆمەڵێك حاڵەتی نەرێنی دەكەین، لەوانە: خەفەت، توڕەیی، نیگەرانی و چەندان هەستی تر.\nهاوكات هەزاران مرۆڤ لە دنیادا بە دەست غەم و خەفەت و شكست و نیگەرانی و دۆخی كەئابەییەوە دەناڵێنن، بەڵام ئایا هەموو هەستێك وەكو یەك وایە كەسێك، كە غەم و خەفەتێكی هەیە چواردەور پێی دەڵێن كەسێكی كەئابەیە، ئایا كەئابە و خەفەت یەك شتن؟ ئەگەر یەك شت نین جیاوازییان چییە؟\nغەم و خەفەت حاڵەتێكی هەستەكیی مرۆییە لە كاتی بەركەوتن لەگەڵ دۆخێكی نەخوازراودا دەردەكەوێت و مرۆڤ ناتوانێت بیشارێتەوە و چەند هۆكارێكی هەیە: یان بە هۆی لە دەستدانی كەسێكی نزیكەوەیە، یان جیابوونەوەی هاوسەرەكان، لە دەستدانی كار، هتد... ئەم حاڵەتانە ڕاستەوخۆ كار لە هەستەكانی مرۆڤ دەكەن.\nدۆخی كەئابەیی دۆخێكی عەقڵی قورسە و تێدا عەقڵ بەر زەبرێكی كوشندە دەكەوێت، كەئابە لە كەسێك بدات، لە هەر حاڵەت و تەمەنێكدا بێت، توانای ئەوەی هەیە ڕەوشت و ڕەفتاری كەسەكە بگۆڕێت.\nلە ساڵی 2015 نزیكەیی 16 ملیۆن تاكی ئەمریكی توشی حاڵەتی كەئابەی گەورە بووبوون.\nچۆن غەم دەناسیتەوە؟\nئەو كەسانەی، كە غەم و خەفەتیان هەبێت لە كاتی قسەكردن بۆ كەسێكی نزیكی خۆیان، یان لە كاتی گریاندا هەست بە ئارامی و بار سوكیییەكی زۆر دەكەن و لەگەڵ تێپەڕبوونی كات غەمەكەیان نامێنێت، ئەگەر كەسەكە بە ئەنجامدانی ئەم كردەوانە باشتر نەبوو، ئەوە دۆخێكی قورسترە و زانایان ناویان ناوە دۆخی كەئابەیی.\nچۆن كەسی كەئابە دەناسیتەوە؟\nهەستكردن بە بێ هیوایی\nهەست كردن بە بێتاقەتی\nلە كاتی سەرزەنشت كردندا بەرگری لە خۆی ناكات\nگرنگی بە چالاكییانە نادات كە پێشتر چێژی لێیان بینیوە\nنایەوێت لەگەڵ خێزانەكەیدا دابنیشێت و چەند كاتژمێرێكیان لەگەڵدا بەسەر ببات\nخولیاكانی لە دەست دەدات و ناتوانێت بچێت بۆ خوێندنگا، یان بۆ كارەكەی\nلە دۆخێكی قورسدا، بیر لە خۆكوشتن دەكاتەوە\nئەگەر حاڵەتی كەئابە لە كەسێكدا زۆر بوو و ڕاستەوخۆ كاریگەری لەسەر خواردن و ڕەفتاری هەبوو، پێویستە خێزانەكەی بەزووترین كات بیبەن بەرەو نەخۆشخانەیەكی پزیشكی، یاخود دەروونی، تا بە هۆی دەرمان و چارەسەرەوە، یاخود بە هۆی چاكسازی و چەند ڕاهێنانێكی جەستەیی و دەروونی، دۆخی كەئابەكەی كەم بكرێتەوە.


کوردیپێدیا - کۆسرەت رەسوڵ عەلی، جێگری سکرتێری گشتی یەکێتی کۆبوونەوەی ئەنجومەنی سەرکردایەتی حزبەکەی بەبێ ئاگاداری ئەوان، بەپێشێلکردنی پەیڕەوی ناوخۆ ناودەبات\n📝 کۆسرەت رەسوڵ عەلی، جێگری سکرتێری گشتی یەکێتی کۆبوونەوەی ئەنجومەنی سەرکردایەتی حزبەکەی بەبێ ئاگاداری ئەوان، بەپێشێلکردنی پەیڕەوی ناوخۆ ناودەبات | پۆل: بەڵگەنامەکان | زمانی بابەت: 🏳 کوردیی ناوەڕاست\nکۆسرەت رەسوڵ عەلی، جێگری سکرتێری گشتی یەکێتی کۆبوونەوەی ئەنجومەنی سەرکردایەتی حزبەکەی بەبێ\nراگەیەنراوێک لە سکرتێری رۆژنامەوانی کۆسرەت رەسول عەلی-یەوە\nجەماوەری دڵسۆزی یەکێتی\nکەسوکاری سەربەرزی شەهیدان\nتێکۆشەرانی رێبازی یەکێتی و جەنابی مام جەلال\nبەپێی پەیڕەوی ناوخۆی یەکێتی نیشتمانی کوردستان کۆبوونەوەی ئەنجومەنی سەرکردایەتی دەبێ بەسەرپەرشتی بەڕێز سکرتێری گشتی بێت و، ئێستاش بەهۆی نەخۆشی جەنابی مام جەلالەوە، دەبێ بەسەرپەرشتی بەڕێز جێگری یەکەمی سکرتێری گشتی بێت، بەڵام بەداخەوە ئەو هەڤاڵانە گوێیان بە ئاگادارکردنەوەی ئێمە نەدا، و پەیڕەوی ناوخۆیان پێشێل کرد و لە پڕەنسیپی حزبی لایاندا، بەگوێرەی ماددەی (27) بڕگەی حەوتەم لە پەیڕەوی ناوخۆ ئەبێت سکرتێری گشتی "ی.ن.ک" خۆی سەرۆکایەتی کۆبوونەوەکانی ئەنجومەنی سەرکردایەتی بکات و ئەگەر بەهەر هۆیەک سکرتێری گشتی نەیتوانی سەرکردایەتی کۆبوونەوەکەو گفتوگۆکانی بکات ئەوا بەپێی مادەی 28 بڕگەی یەکەم و دووەم لە پەیڕەوی ناوخۆ تەنها ئەو دەسەڵاتە دراوەتە جێگری سکرتێری گشتی بۆ سەرپەرشتی کۆبوونەوەی ئەنجومەنی سەرکردایەتی و راپەڕاندنی ئەرکەکانی سکرتێری گشتی.\nواتە لەکاتی ئێستای "ی.ن.ک" ئەو دوو ماددەیەی پەیڕەوی ناوخۆ سەرپەرشتی کۆبوونەوەکانی ئەنجومەنی بە جێگری سکرتێر سپاردووەو ئەم دەسەڵاتەی نەداوەتە هیچ کەسێکی تر.\nئەو گیانە ناحزبییە دۆخی شێواندن و لاوازکردنی یەکێتی سازئەکا، بەڕێز جێگری یەکەمی سکرتێری گشتی "ی.ن.ک" ئاگاداری هەموو لایەک بەتایبەتی دڵسۆزانی "ی.ن.ک" دەکاتەوە کە هوشیاربن لەو ئاراستەیەی کە دەبنە هۆی لێکترازان، ئۆباڵەکەشی دەخەینە ئەستۆی ئەنجامدەرانی ئەم کۆبوونەوەیە.\nلەمەودوا بەڕێز جێگری یەکەمی سکرتێری گشتی و هەڤاڵانی، لە دڵسۆزی بۆ "ی.ن.ک" و داهاتووی ناچارن بۆ دەربازکردنی یەکێتی لەو گێژەنگەو لە حاڵی لاوازی و بێ توانایی هەنگاوی پێویست بنێین بۆ ئەوەی یەکێتی وەک هەمیشە بتوانێ بە رۆڵی خۆی هەڵسێ لە چارەسەرکردنی کێشەکانی کوردستان، هەم لەرووی ژیان و گوزەرانی خەڵک و هەم بۆ چاکسازی لە سیستەمی فەرمانڕەواییدا.\nجێگری یەکەمی سکرتێری گشتی\nیەکێتی نیشتمانی کوردستان\n➕ ئەم بابەتە لەلایەن: (هاوڕێ باخەوان)ەوە لە: Oct 15 2016 3:35PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 15 2016 3:35PM باشترکراوە


ئه‌یلول 2015 – پەژاک\nArchives for ئه‌یلول 2015\n| ڕێکەوت: 29.09.2015\nبۆ وەرگرتنی گۆڤاری ژمارە 54ی ئاڵترناتیو، ئێرە کلیک بکەن. ...\nبۆ وەرگرتنی گۆڤاری ژمارە 7ی ژنانی رۆژهەڵات، ئێرە کلیک بکەن. ...\nنەتەوەی دیموکراتیک 3\n| ڕێکەوت: 26.09.2015\nبۆ وەرگرتنی گۆڤاری ژمارە 3ی نەتەوەی دیموکراتیک، ئێرە کلیک بکەن. ...\nكاتی هاتووه گه‌لانی ئێران و رۆژهه‌لێت خاوه‌ندارێتی له‌باكووری كوردستان بكه‌ن\n| ڕێکەوت: 14.09.2015\nئامه‌د شاهۆ – به‌رخۆدانی گه‌لی كورد له‌شاری جزیری بۆتان و شاره‌كانی تری باكوور تا ده‌ڕوات به‌رفراوانتر و ...\nئامه‌د شاهۆ – به‌رخۆدانی گه‌لی كورد له‌شاری جزیری بۆتان و شاره‌كانی تری باكوور تا ده‌ڕوات به‌رفراوانتر و به‌هێزتر ده‌بێت. له‌و به‌رخۆدانه شه‌رافه‌تمه‌ندانه‌یه‌دا هاولێتی ته‌مه‌ن 7 سالأ تا 70 سالأ به ...\n| ڕێکەوت: 11.09.2015\nگەلی كورد لە باكووری كوردستان تا بە ئەمڕۆ لەپێناو بەدیهێنانی ژیانی ئازاد و دیموكراتیكدا لەدژی سیاسەتی قڕك ...\nگەلی كورد لە باكووری كوردستان تا بە ئەمڕۆ لەپێناو بەدیهێنانی ژیانی ئازاد و دیموكراتیكدا لەدژی سیاسەتی قڕكردن و كۆمەڵكوژی خۆڕاگری دەكات. بەتایبەت دوای ئەوەی سیاسەتە چەپەڵەكانی حكومەتی ئاكەپە لەدژی گەلی ...\n| ڕێکەوت: 02.09.2015\nرژێمی داگیرکه‌ری کۆماری ئیسلامی ئێران له‌درێژایی ته‌مه‌نی ده‌سه‌ڵاتداری تا به ئه‌مڕۆ له‌پێناو بێ‌ئیراده ...\nرژێمی داگیرکه‌ری کۆماری ئیسلامی ئێران له‌درێژایی ته‌مه‌نی ده‌سه‌ڵاتداری تا به ئه‌مڕۆ له‌پێناو بێ‌ئیراده‌و بێ‌ناسنامه کردنی گه‌لی کورد، چرکه ساتێک درێغی نه‌کردووه. تایبه‌ت به په‌ره‌پێدانی سیاسه‌تی ...


نووچە نێت | ڕاستگۆیی بێ لایەنی| دواى سزادانى له‌لایه‌ن ئه‌مریكاوه توركیا بیر له چى ده‌كاته‌وه؟\nMay 2021 10 - 16:21:22\nفرۆكەى (ئێف- ٣٥)\nسیستەمى بەرگرى (ئێس ٤٠٠)\nلەگەڵ وەرگرتنى دەسەڵاتى ئیدارەى تازە، ئەمریكا توركیاى بەرەسمى لە پرۆگرامى فرۆكەى هێرشبەرى هاوبەش (JFC) تایبەت بە پیشەسازى جەنگ لە جۆرى پێنجەمى فڕۆكه‌ى(ئێف-٣٥)ى ئەمریكى دوورخستەوە، بە پاساوى كڕینى سیستەمى بەرگرى (ئێس ٤٠٠)ى رووسى لە ناوەڕاستى (٢٠١٩)دا.\nلە كۆتاییەكانى(٢٠٢٠) ویلایەتە یەكگرتووەكانى ئەمریكا سزاى بەسەر هاوپەیمانێكى چەسپاند كە سیستەمى بەرگرى رووسى كڕیوە. ئەوەش بە پشتبەستن بە یاساى سزادانى ئەو وڵاتانەى دەبنە هاوكار لەگەڵ نەیارەكانى ئەمریكا كە ناسراوە بە (كاستە).\nتوركیا لە (٢٠٠٧) لێكتێگەیشتنى هاوبەشى سەبارەت بە پیشەسازى پارچەكانى فرۆكەى (ئێف- ٣٥) لەگەڵ هەشت وڵاتى تر واژۆكرد، كە پێكهاتوون لە (ویلایەتە یەكگرتووەكانى ئەمریكا، بەریتانیا، ئیتاڵیا، هۆڵندا، ئوستڕالیا، داینمارك، كەنەدا، نەرویج).\nله 2007 لێكتێگه‌یشتنی هاوبه‌ش هه‌بوو بۆ فرۆكه‌ی ئێف٣٥\nتوركیا دەستى كرد بە دروستكردنى پارچەكانى ئەو فرۆكەیە، كە ژمارەیان دەگاتە (٩٠٠) پارچە، لە چوارچێوەى ئەو پرۆژەیە تێچووى ئەو پارچانە نزیكەى (١,٤) ملیار دۆلارى ئەمریكیە، هەروەها دوو فرۆكەوانى جەنگى رەوانەى ویلایەتە یەكگرتووەكانى ئەمریكا كرد بۆ مەشقى چڕ، بە ئامانجى فێربوونى چۆنیەتى لێخوڕینى ئەو جۆرە فرۆكەیە.\nدواى دوورخستنەوەى توركیا لە پرۆژەى فرۆكەى (ئێف٣٥)، لە مانگى شوباتى (٢٠٢١) توركیا رێككەوتنێكى لەگەڵ كۆمپانیاى پارێزەرى ئەمریكى بۆ چاودێرى كردنى مافەكانى توركیا لە پرۆژەى فرۆكەى (ئێف٣٥) واژۆكرد لە پێناو گەڕانەوەى بۆ ئەو پرۆژەیە، توركیا پێشتر پارەى چوار فرۆكەى (ئێف٣٥)ى داوە، كە ئامادەكرابوون بۆ رادەستكردن، بەڵام یاساى (كاستە) رێگرە لەوەى ئەو فرۆكانە رادەستى توركیا بكرێن.\nلەو نووسینە گفتوگۆ دەكەین لەسەر قۆناغى دواى دوورخستنەوەى توركیا لە پرۆگرامى فرۆكەى هێرشبەرى هاوبەش تایبەت بە پیشەسازى جەنگ لە جۆرى پێنجەمى (ئێف ٣٥)ى ئەمریكى، سەرەڕاى باشكردن و گەشەپێدانى چەكى پێشەكەوتوو بۆ بەهێزكردنى فرۆكەى بێفرۆكەوانە، توركیا جێگرەوەى بۆ رووبەڕووبوونەوەى ئالنگەرەیەكان لە چوارچوێەى پرۆگرامى تایبەت بە دروستكردنى فرۆكەى جۆرى پێنجەم لە پیشەسازى ناوخۆیى ئامادەى كردووە، كە بریتیە لە بەهێزكردنى تواناى فرۆكەى بێفرۆكەوانەكان.\nپرۆگرامى فرۆكەى شەڕكەرى نیشتمانى (TFX)\nسیسته‌می ئێس ٤٠٠ رووسی بووه هه‌ڵوه‌شانه‌وه‌ی كڕینی فرۆكه‌ی ئێف٣٥\nدواى ئەوەى توركیا لە پرۆگرامى ئەمریكى بۆ جۆرى پێنجەمى فرۆكەى (ئێف٣٥)ى دوورخرایەوە، بەهۆى كڕینى سیستەمى بەرگرى ئاسمانى رووسى (ئێس٤٠٠). وڵاتانى ناوچەكە پێشبڕكێیانە بۆ كڕینى چەك، یۆنان هەوڵى بەهێزكردنى سیستەمى ئاسمانى دەدات، بە فرۆكەى شەڕكەرى (ئێف٣٥)ى پێشكەوتوو لە رێگەى هەوڵەكانى بۆ كڕینى فرۆكەى (ئێف٣٥) لە ئەمریكا و واژۆكردنى رێككەوتن بۆ كڕینى فرۆكەى (راڤال)ى فەرەنسا، ئەوەش بۆتە پێویستى لەسەر ئەنقەڕە بۆ جێگرتنەوەى لە پێناو پڕكردنەوەى پێویستییە ستراتیژییەكانى ئەو جۆرە فرۆكە شەڕەكەرە ناوخۆییە تازە.\nتوركیا لە چوارچێوەى گەورەترین پرۆژەى نشتیمانى لە مێژووى وڵاتەكەى هەوڵدەدات بۆ دیزاینكردن و لێكدانى فرۆكەى جەنگى لە جۆرى پێنجەمى(ئێف٣٥)، بۆ ئەوەش پشتى بە توانا نیشتمانییە تایبەتییەكانى بەستووە، كە تێچووەكەى دەگاتە نزیكەى (٢٠) ملیار دۆلار، ئامانجى توركیا ئەوەیە كە پارچەكانى ئەو جۆرە فرۆكە جەنگییە كۆبكاتەوە، لەگەڵ مەكینەى ناوخۆیى بیكات بە فرۆكەى (ئێف٣٥)، لە دواى ویلایەتە یەكگرتووەكانى ئەمریكا و رووسیا و چین، توركیا بەو پرۆژەیە دەبێتە یەكێك لە وڵاتە جیهانییانەى خاوەنى ژێرخان و تەكنەلۆژیاى خۆیەتى بۆ وەبەرهێنانى فرۆكەى جەنگى لە جۆرى پێنجەم.\nتوركیا هه‌وڵده‌دات پشت به‌خۆی ببه‌ستێت بۆ دروستكردنی فرۆكه‌ی ئێف٣٥\nلە ١٥ى كانوونى یەكەمى (٢٠١٠) لیژنەى جێبەجێكارى پیشەسازى بەرگرى توركیا (SSİK) بڕیارى دیزاینكردن و گەشەپێدانى پیشەسازى جەنگى جۆجۆى ناوخۆى لە جۆرى پێنجەم دا، كە له گۆڕینى فڕۆكەى (ئێف ١٦)یە لە (١٩٨٨) بەشدارە لە خزمەتگوزارى بەرگرى ئاسمانى توركیا، بە جۆرێك لە قۆناغى دیزایین (٢٠) ملیۆن دۆلارى بۆ تەرخانكرا، ماوەى دوو ساڵى پێچوو، بە هاوبەشى لەگەڵ كۆمپانیاى ( TUSAŞ وTEI) ئەوە لەكاتێدایە (TUSAŞ ) سەرقاڵى گەشەپێدانى پەیكەر و پێكهاتەكانى ترە، هەروەها ( TEI ) كار لەسەر بزووێنه‌رى فرۆكە دەكات.\nتوركیا تەكنەلۆژیاى پێویستى هەیە بۆ دروستكردنى فرۆكەى شەڕكەر لە جۆرى پێنجەم (TFX)، كە لە هەشتاكانى سەدەى رابردوو لە ناوخۆ نزیكەى (٢٤٠) فڕۆكەى شەڕكەرى (ئێف١٦)ى دروستیكردوە و گەشەى پێداوە، هەروها كۆمپانیاى (TUSAŞ ) توركى بەشدارە لە دروستكردنى پارچەكانى ناوەڕاستى فرۆكەى(ئێف٣٥) ئەمریكى، سەڕەراى ئەوە ژمارەیەكى زۆرى كۆمپانیا توركییەكان بۆ دروستكردنى نزیكەى (٩٠٠) پارچەى جۆراوجۆر و پێكهاتەى ئامێرەكانى فرۆكەى (ئێف٣٥) بەشدارن.\nتەمل كوتیل بەرێوه‌بەرى كۆمپانیاى گشتى پیشەسازى ئاسمانى توركى(TUSAŞ) لە لێدوانەكانى بۆ ئاژانسى ئەنادۆڵى توركى روونى كردۆتەوە، "پرۆژەى فرۆكەى جەنگى ناوخۆیى لە لایەن سێ هەزار كەس لە (TUSAŞ) بەرهەم دەهێندرێت، هەروەها سێ هەزار كەسى تر لە كۆمپانیاكانى تریش لەو پرۆژەیە بەشدارن، سەرەڕاى ئەوەش مەكینەى كارپێكردنى لە (٢٠٢٣) تەواو دەبێت، پێویستە یەكەم تاقیكردنەوەى لە (٢٠٢٥)بێت، هەروەها لە (٢٠٢٨) رادەست دەكرێت".\nبەهێزكردن و گەشەپێدانى فرۆكەى بێفڕۆكەوانى ناوخۆیى\nزیاتر لە (١٠) پێش ئێستا ئەو رێگرییەى ویلایەتە یەكگرتووەكانى ئەمریكا بەسەر توركیاى سەپاند لە فرۆكەى بێفڕۆكەوان، رۆڵى گرنگى هەبوو لە بەرەوپێشچوونى توركیا بۆ ئەو جۆرە پیشەسازییەى ئەمرۆ، لەو ماوە كورتە توركیا سەركەوتوو لەو پرۆژەیە، جێگەى خۆى كردەوە لە لیستى وڵاتانى پیشەسازى فڕۆكەى بێفڕۆكەوانى سەربازى، گەشەكردنى كۆمپانیا توركییەكان لە شێوە جۆراوجۆرەكانى فرۆكەى بێفڕۆكەوانى خاوەن توانى بەهێزى جەنگى، پێگە و رۆڵى یەكلاكەرەوەیان هەبوو لە جەنگەكانى سووریا و لیبیا و قەرەباخ.\nتوركیا خاوەنى دوو جۆر فرۆكەى بێفڕۆكەوانە: فرۆكەى چاودێرى، كورتكراوەكەى پێى دەوترێت ( İHA)، هەروەها فرۆكە جەنگیەكانى كە بە (SİHA) ناسراوە، بەرهەمى چەند كۆمپانیایەكى جۆرەكانى فرۆكەى بێ فرۆكەوانە، لە بەرهەمهێنانى (TUSAŞ) كە دوو جۆرى گرنگن، كە هەریەك لە: ئەنكا و ئۆكسۆنگر، ئەوەش لە بەرهەمەكانى كۆمپانیاى بایكارە، كە زاواكەى ئەردۆغان خاوەنداریەتى دەكات، كە هەردوو جۆرى بەیرەقدار (تى بى ٢) و بەیرەقدار ئەكینجى بەرهەمهێناوە.\nئەو فرۆكە بێفرۆكەوانانە چەند تایبەتمەندییەكیان هەیە، گرنگترینیان تواناى فڕینى زۆر بەرزى هەیە، كە جۆرێك تواناى بزربوونى لەبەر كامێراى رادەرەكان و هەڵگرتنى مووشەك و بۆمبى كاراى زیرەك هەیە. سەرەڕاى ئەوەش بە بەردەوامى تواناى مانەوەى زیاتر لە (٢٤) كاتژمێرى هەیە لە ئاسمان. دیارترین تایبەتمەندى تواناى كۆنترۆڵكردنى ئۆتۆماتیكى خاوەنى سیستەمى فرۆكەوانى راستەوخۆیە، كە سەر پشكە لە نیشتنەوە و فڕین، توانایەكى بەرزى یاریكردن و پێكانى ئامانجە جێگیر و جوڵاوەكانى هەیە.\nكۆمپانیاى بایكار بەو دواییە زنجیرەیەك ئەزموونى فرۆكەى جۆرى نوێى بەیرەقدار ــ كەكینجى ئەنجام دا، كە چاوەڕوان دەكرێت ئەمساڵ بچنە ریزى هێزە ئاسمانی توركیا، ئەو جۆرەیان بە شێوازێكن تواناى بەرزبوونەوەى زیاتر لە (٤٠) هەزار پێیان هەیە، بۆ ماوەى ٢٤ كاتژمێر بە خێرایەكى زۆر نزیكەى (361.1397) كیلۆمه‌تری هه‌یه، ئەوە سەرەڕاى تواناى هەڵگرتنى (٥,٥) تۆن، كە دەتوانێت بۆمبى وێرانكەر هەڵبگرێت، گەورەترین وێرانە دروست بكەن.\nدواى سەركەوتنەكانى فرۆكەى بێفڕۆكەوانى توركیا لە بەرەكانى جەنگ، كە لە سووریا دەستى پێكرد، بە لیبیا تێپەڕى و بە جەنگى قەرەباخى ئازربایجان كۆتایى هات، هەندێك وڵاتى ئەوروپاى ناچاركرد رێوشوێنى نوێ بگرنە بەر.\nسه‌ركه‌وتنی فرۆكه‌ی بێفڕۆكه‌وانی توركیا هه‌ندێك وڵاتی ناچار كرد چاو به گرێبه‌ستیه‌كانیان بخشێننه‌وه\nئەڵمانیا لەو وڵاتانەیە دواى سەركەوتنەكانى فرۆكەى بێفرۆكەوانى توركیا لە بەرەكانى جەنگ و وێرانكردنى چەندین سیستەمى بەرگرى، داواى نوێكردنەوەى سیستەمى بەرگرى ئاسمانى كرد. بەریتانیا بڕیارى دا پاشگەزبێتەوە لە كڕینى فرۆكەى بێفڕۆكەوانى جۆرى برۆتیكرتى گەورەى ئەمریكى و بیگۆڕێت بە جۆرى بەیرەقدار ئەكینجى توركیا، كە زۆر لێهاتووترە، نرخەكەشى زۆر هەرزانترە.\nگەشەپێدانى چەكى پێشكەوتوو بۆ بەهێزكردنى تواناكانى فرۆكەى بێفڕۆكەوانى توركى\nلە (٢٦)ى مانگى نیسانى رابردوو ئێستا ئیسماعیل ده‌میر سەرۆكى دەزگاى پیشەسازى بەرگرى سەربەسەرۆكایەتى توركیا رایگەیاند، "تاقیكردنەوەى پێداویستى ناوخۆى بۆ جۆرى (MAM-T) ئەنجام دراوە، كە كاركردنى فرۆكەى بێفرۆكەوانى جۆرى (ئەكینجى) بوو، ئەو جۆرە بۆمبە نوێیە لەو بۆمبانەیە كە پێشتر لە هەردوو جۆرى(MAM-L وMAM-C ) بەرهەمى كۆمپانیاى بایكار و رۆكیسانى توركى بوو.\nده‌میر راشیگەیاند" یەدەگى(MAM-T ) هێزێكى لێدەرى نوێیە بۆ فڕۆكەى بێفرۆكەوانەكامان، كە یەكەم تاقیكردنەوەى ئەو یەدەگانە بەسەركەوتووى لە فرۆكەى ئەكینجى ئەنجامدرا" هەروەها گوتیشى، "مووشەكى (MAM-T) گەشەى پێدراوە بۆ زیادبوونى ماوەى ئەو یەدەگە لەنزیكترین كات دەچێتە كۆگاى فرۆكەى ئەكچینى".\nپێشتر لە مانگى رابردوو كۆمپانیاى (TUSAŞ) سەركەوتوو بوو لە فرۆكەى جۆرى ئۆكسنگر لە هاوێشتنى بۆمبى زیرەك(KGK-SİHA-82) كە كێشەكەى (٣٤٠) كیلۆ گرامە، لە دوورى (٣٠) كیلۆمەتر و بەرزایى (٢٠) پێ ئامانج دەپێكێت، چاوەڕوان دەكرێت رادەستكردنى ئەو جۆرە فرۆكە بۆ هێزەكانى ئاسمانى توركیا ئەو ساڵ بێت، هەروەها ئەو جۆرە فرۆكە تواناى هەڵگرتنى(٧٥٠) كیلۆگرامى هەیە، ئەوەش شكاندنى ژمارەى پێوانەییە. بەگوێرەى ئەزموونى فرۆكەوانى مانەوەى لە ئاسمان (٤٩) كاتژمێرە.\nئەوە سەڕەڕاى دروستكردنى ئامێرى دیدەوانى ناوخۆیى لە لایەن كۆمپانیاى (Aselsan) توركى بۆ پیشەسازى سەربازى و ئەلیكترۆنى، كە دەبێتە هاوكارى فرۆكەى بێ فرۆكەوان بە مووشەكى جۆجۆ لە هەردوو جۆرى گۆگ دۆغان و بوز دۆغانى دروستكراوى ناوخۆى توركیا، كە بەو دواییە گەشەیان پێدرا بۆ هاوكارى فرۆكەى بێفڕۆكەوان، كە ئەو بۆمبانە بۆ فرۆكەى (ئێف١٦) زیادكران، هەروەها فرۆكەى بێفڕۆكەوانى توركیا لە دوورەوە دەتوانێت لە رێگەى مووشەكى (SOM ) ئامانجى ستراتیژى خۆى بپێكێت، كە بۆ فرۆكەى (ئێف٣٥) تایبەت بە توركیا گەشەى پێدراوە.\nبەگوێرەى مستەفا ئۆرانكى وەزیرى تەكنەلۆژیا و پیشەسازى توركیا لە دیدارێكى كەناڵى\n( Habertürk TV) رایگەیاند" هەرچەند فرۆكەى (ئێف٣٥) ى ئەمریكى توانا و گرنگى خۆى هەیە لە جەنگ، بەڵام نرخەكە و چاكردنەوەى زۆر گرانە، تەنیا تێچووى كڵاوى یەك فرۆكەوان زیاتر لە ملیارێك دۆلارە، دوورخستەوەى توركیا لە پرۆگرامى(ئێف٣٥) پاڵنەرە بۆ ئەوەى گرنگى زیاتر بە پیشەسازى ناوخۆى لە جۆرى پێنجەم بدەین، ئەوەش هانمان دەدات بۆ دانانى ئامانجەكانمان لە چەند ساڵى داهاتوو، لە پێناو بەرهەمهێنانى فرۆكەى هێرشبەرى بێفرۆكەوان لە جۆرەكانى ئێستا، تواناى زیاتر بێت لە تواناى فرۆكەى (ئێف٣٥)ى ئێستا.\nلەو كاتەدا توركیا تواناى بەهێزكردنى كەشتیە ئاسمانییەكانى هەیە لە رێگەى تێكەڵكردنى بە فرۆكە هێرشبەرە جەنگیەكان، بەچەندین شێوە و قەبارە تواناى بەهێزى فرۆكەى بێفڕۆكەوانى پێشكەوتوویان هەیە، ئەوە سەڕەڕاى چەكەكانى لە جۆرى بۆمب و مووشكى زیرەك بە جۆرەها قەبارەى گەورە، ئەوەش وا دەكات توركیا چەسپاو بێت لە كاتى كۆتایى هێنان بە پرۆژەى فرۆكە جەنگیەكانى جۆرى پینجەمى ناوخۆى.\nلەسەر ئەو گریمانەیەى كە پێویستە توركیا پارێزگارى ئاستى باڵاى ستراتیژى ئاسمانى و رووبەڕووبوونەوەى ململانێى پڕچەكردن لەو ناوچەیە، هەوڵەكانى یۆنان بۆ بەدەستهێنانى جۆرى پێنجە، دروستكردنى جێگرەوە كارێكى ئەوەندە قورس نییە، لەگەڵ بوونى فرۆكەى جەنگى (سوخۆى سوو57)ى رووسى، فرۆكەى (چەنگدۆدى جیەى٢٠)ى چینى.\nسه‌رچاوه: نوون پۆست\nكۆبوونەوەى لووتكەى ئەردۆغان و بايدن رێڕەوى توركيا راست دەكاتەوە\nديدارێك دۆسيە گەورەكان لەسەر مێزى گفتوگۆى بايدن و ئەردۆغان يەكلا دەكاتەوە\nئامانجى ئۆپراسيۆنە سەربازییەکانى توركيا لە کوردستان\nسوودان؛ قووڵایى ستراتیژیەتى تورکیا لە ئەفریقیا\nپۆڵه‌ندا به درۆنى توركیا په‌یامى ناڕه‌زایى به ئه‌مریكا ده‌دات\nهاووڵاتیانى كورد له مافیا توركه‌كه هاتنه‌ده‌نگ\nفرۆكەى بێفڕۆکەوانى توركى هەڕەشە لە وڵاتانى دەرياى ناوەڕاست دەكات\nئۆپۆزسيۆنى توركيا داواى هەڵوێست لە ئەردۆغان دەكەن


"مریەم مێردەکەی ئاگری لە جەستەی بەردا بەهۆیەوە گیانی لەدەستدا" - پرس میدیا\nHome سڵایدشۆو کوردستان گرنگ هەواڵ "مریەم مێردەکەی ئاگری لە جەستەی بەردا بەهۆیەوە گیانی لەدەستدا"\n"مریەم مێردەکەی ئاگری لە جەستەی بەردا بەهۆیەوە گیانی لەدەستدا"\nپرس میدیا 9/20/2020 01:24:00 pm سڵایدشۆو, کوردستان, گرنگ, هەواڵ,\nژنێکی گەنجی خەڵکی ئورمیە لە رۆژهەڵاتی کوردستان لەلایەن مێردەکەیەوە ئاگر لە جەستەی بەردراو دوای مانەوەی هەفتەیەک لە نەخۆشخانە گیانی لەدەستدا.\nرێکخراوی هەنگاو کە کار لەسەر مافەکانی مرۆڤ لە رۆژهەڵاتی کوردستان دەکات بڵاویکردەوە، رۆژی شەممە ١٩ی ئەیلوولی ٢٠٢٠ مریەم تەمانی خەڵکی گوندی "زەنگۆ" سەر بە شاری سەڵماس بەهۆی سەختی برینەکانیەوە لە یەکێک لە نەخۆشخانەکانی شاری ورمێی رۆژهەڵاتی کوردستان گیانی لەدەستداوە.\nژنەکە لەلایەن مێردەکەیەوە ئاگر لە جەستەی بەردراوە و بەهۆیەوە لە نەخۆشخانە چارەسەری وەرگرتووە، لەوبارەوە سایتی رێکخراوی هەنگاو نوسیویەتی "بە وتەی سەرچاوەیەکی ئاگادار، مریەم ئەتمانی کە دایکی دوو مناڵە حەوتووی ڕابردوو بە هۆی کێشەی خـێزانی لەلایەن هاوژینەکەیەوە ئاگری لە جەستەی بەردرابوو و لە ئاکامدا ٩٠٪ جەستەی سووتابوو".\nبەپێی زانیارییەکانی هەنگاو هاوسەری ژنەکە هەڵهاتووە و تا ئێستا هێزە ئەمنییەکان نەیانتوانیوە دەستگیری بکەن.\nBy پرس میدیا at 9/20/2020 01:24:00 pm


پارێزگه‌رێ دهوكێ پێشوازیا شانده‌كێ رێكخراوا (KAS) یا ئه‌لمانی كر | پارێزگەھا دھوك\nئه‌ڤرو سپێدێ 5-1-2015به‌رێز فه‌رهاد ئه‌مین ئه‌تروشی پارێزگه‌رێ دهوكێ پێشوازیا شانده‌كێ رێكخراوا (KAS) یا ئه‌لمانی كو پێك هاتی ژبه‌رێزان (د. نیلس ڤورمه‌ر) و(د. ئوتمار ئورینگ) كر.\nدهه‌ڤدیتنه‌كێدا ب ئاماده‌بونا محمد علی یاسین په‌رله‌مانته‌رێ كوردستانێ ورێڤه‌به‌رێ گشتی یێ ساخله‌میا پارێزگه‌ها دهوكێ به‌حسێ ره‌وشا ئاواره وپه‌ناهندان ل پارێزگه‌ها دهوكێ وئه‌و كار وخزمه‌تێن بو دهێته پێشكێشكرن و پێدڤیێن ئاواره‌یان دوه‌رزێ زڤستانێ دا ب گشتی هاته كرن.\nپارێزگه‌رێ دهوكێ خوشحالیا ب سه‌ره‌دانێ دیاركر وخواست كو رێكخراوێن مروڤایه‌تی وجڤاكێ ده‌وله‌تی پتر هاریكاریا ئاواره وپه‌ناهندا ل ده‌ڤه‌رێ بكه‌ن بو وێ یه‌كێ سه‌روبه‌رێ وان ژرویێ مروڤایه‌تی پتر بهێته باشكرن وبه‌رهه‌ڤیا پارێزگه‌هێ نیشان دا بو هه‌ر هاریكاریه‌كێ. ..\nپاش جودا به‌رێز اسماعیل محمد احمد هاریكارێ پارێزگه‌رێ دهوكێ بو كاروبارێن ئاواره وپه‌ناهندا كومبونه‌ك دگه‌ل شاندێ ناڤبری ئه‌نجامدا . .. دكومبونێدا ب ئاماده‌بونا رێڤه‌به‌رێن فه‌رمانگه‌هێن په‌یوه‌ندیدار به‌حسێ ره‌وشا په‌ناهند وئاواره‌یان وپێدڤیێن وان دوارێ ته‌ندورستی وپه‌روه‌رده‌یی وجڤاكی وهتد.. . هاته كرن.\nشاندێ رێكخراوا (KAS) یا ئه‌لمانی خوشحایا دیاركر هه‌مبه‌ر ئه‌و پێزانینێن سه‌باره‌ت ره‌وشا ئاواره وپه‌ناهندا وه‌رگرتین وگوت ڤان هه‌موو پێزانینا دێ ده‌ینه لایه‌نێن په‌یوه‌ندیدار ل ئه‌لمانیا بو وێ یه‌كێ پتر هاریكاریا پێشكێش بكه‌ن هه‌روه‌سا دیاركر ئه‌وێ هه‌ولده‌ن كونفرانسه‌كی یان وركشوپه‌كێ ل كوردستانێ ڤه‌كه‌ن بو بابه‌تێ چاوانیا هاریكاریكرنا ئاواره وپه‌ناهندا ل كوردستانێ.\nهه‌ژی گوتنێ یه رێكخراوا (KAS) یا ئه‌لمانی ئه‌ڤ سه‌ره‌دانه بو پارێزگه‌ها دهوكێ ئه‌نجامدایه ب رێكا رێكخراوا (OTT) یا كوردستانی.


جوڵانەوەکانی شێخ مەحمود و کرمی دار | ROJnews\nشەممە, 23 ماي 2020 - 10:10\nخیانەتی ناوخۆیی کە پەڵەیەکی ڕەشە لە مێژوویی گەلی کورد-دا، لە جوڵانەوەکانی شێخ مەحمودی حەفید-دا بەچڕیی ڕەنگی دایەوە، شێخ مەحمودی حەفید چوار جار دژی داگیرکەرانی کوردستان ڕاپەڕی، بەڵام خیانەتی ناوخۆیی هەموو جوڵانەوەکانی لەناوبرد.\nلە سەدەی بیستەمدا کە مۆدێرنیتەی سەرمایەداریی باڵادەستبوو بەسەر سیستمی جیهانییدا، لە چوارچێوەی ئەو سیستمەدا نکۆڵیی لە بوون و ماف و ئازادییەکانی کورد کرا، بەتایبەت لە سەردەمی دامەزراندنی یەکەمین حکومەتی پادشایەتیی لە عێراق، کە ساڵی ١٩٢٠ وەک بەشێک لە پرۆژەی سایکس بیکۆ لەلایەن بەریتانیاوە دامەزرا، بەریتانیا هەژموونی خۆی بەتەواوەتیی سەپاندبوو بەسەر عێراقدا.\nئەوەش وایکرد باشوری کوردستان ببێتە ناوەندی جوڵانەوەی کوردیی و جموجوڵی زیاتر لە باشوری کوردستاندا دروستبوو، یەکێک لەو جوڵانەوە کوردییانەش شۆڕشی شێخ مەحمودی حەفید بوو، کە لە ماوەی ٧ ساڵدا چوار حکومەتی کوردیی ڕاگەیاند و هەوڵیدا بۆ چەسپاندنی مافەکانی گەلی کورد.\n٢٣ی ئایاری ٢٠٢٠، ١٠١ ساڵ تێپەردەبێت بەسەر دامەزراندنی یەکەم حکومەتی کوردستان لەسەر دەستی شێخ مەحمود، لە ٢٣ی ئایاری ١٩١٩ شێخ مەحمود ئاڵای بەریتانییەکانی لە سلێمانی داگرت و ئاڵای حکومەتەکەی خۆی هەڵکرد.\nچۆن شۆڕشی شێخ مەحمود دروستبوو؟\nلە سەروبەندی جەنگی یەکەمی جیهانیی، بەریتانیا بەشێک لە هێزەکەی لە هیندستانەوە کشاندەوە بۆ عێراق، بەریتانیا دەیویست باشوری کوردستان داگیربکات و لە دەستی تورکەکانی دەریبهێنێت، ئینگلیزەکان چاویان بڕیبووە جیۆپۆلەتیکی باشوری کوردستان و سامانی سەرزەوی و ژێر زەوییەکەی.\nلەوکاتەدا شێخ مەحمود سەرقاڵی ڕێکخستنی لەشکرەکەی بوو، لەگەڵ بەستنی پەیمانێک لەگەڵ ئینگلیزەکان لەسەر کۆمەڵێک مەرج، بۆ ئەوەی کودەتایەک دژی تورک ساز بکەن، کاتێک تورکەکان بەمەیان زانی شێخ مەحمودیان دەستگیرکرد و ڕەوانەی کەرکوکیان کرد، دواتر لە ٣٠ی ٨ی ١٩١٨دا بڕیاری لەسێدارەدانیان بۆ شێخ مەحمود دەرکرد.\nبەڵام تورکەکان دوودڵ دەبن لە جێبەجێکردنی سزاکەی شێخ مەحمود، چونکە دەترسان خەڵک لەدژیان ڕاپەڕێت و ئینگیزەکانیش جارێکی دیکە هێرش بکەنەوە سەریان، بۆیە دەیانویست سۆزی کورد بۆخۆیان ڕابکێشن، لەبەر ئەوەش سزاکەیان لەسەر شێخ مەحمود هەڵگرت و پلەی مارشاڵ-یان پێ بەخشی و کردیانە حاکمی کوردستان.\nشێخ مەحمودیش بۆ ڕزگاربوون لەدەستی تورکەکان و تۆڵەسەندنەوە لێیان و بەرپاکردنی شۆڕش، ڕازیبوو بە دەستپێشخەرییەکەی تورکەکان، بۆ ئەو مەبەستەش پەیوەندیی بە سەرۆک هۆزە کوردەکان و ڕۆشنبیرەکان و کەسایەتییە عەرەبەکانی نزیک خۆی کرد و بڕیاریاندا کوودەتا دژی تورکەکان بەرپا بکەن و لە کوردستان دەریان بکەن.\nلەو چوارچێوەیەشدا شاندێک دەنێرنە لای ئینگلیزەکان لە کفری و لەسەر ٧ بەند ڕێکدەکەون لەگەڵیان، کە دیارترینیان بریتیبوون لە داننان بە سەربەخۆیی کوردستان لەلایەن هاوپەیمانانەوە دوای دەرکردنی تورک، هەروەها کورد سنووری سروشتیی خۆی وەربگرێت و ئینگلیزەکانیش هاوکارییان بکەن بۆ گەیشتن بە کۆمەڵەی گەلان.\nساڵی ١٩١٨ شێخ مەحمود کوودەتاکەی دژ بە تورکەکان دەستپێکرد و داوایان لە هەموو ئەفسەرانی تورک کرد لە سلێمانی، کە بەبێ خوێنڕشتن خۆیان ڕادەست بکەن، ئەوانیش ڕازیبوون، بەومەرجەی ڕادەستی ئینگلیزەکان نەکرێنەوە، کودەتاکەی لە سلێمانی سەریگرت و دواتر لە کەرکوک و هەولێر و موسڵیش تورکەکان کشانەوە بۆ تورکیا، شێخ مەحمودیش بەئاشکرا خۆی وەک سەرۆکی باشوری کوردستان ڕاگەیاند و حکومەتێکی کاتیی پێکهێنا.\nشێخ لەتیفی حەفید، کوڕی شێخ مەحمودی حەفید لە یاداشتەکانیدا باس لە هۆیەکانی پشت پاڵپشتییەکەی ئینگلیز لە شێخ مەحمود دەکات و دەڵێت: لەوکاتەدا لە عێراق حکومەت دانەمەزرابوو و وڵاتەکەش لەژێر دەستی ئینگلیزدا مابووەوە، هاوکارییەکەشیان فێڵ بوو بۆ ئەوەی دەست بەسەر هەموو کوردستاندا بگرێت، هۆکاری سێیەمیش ئەوەبوو کە پرسی موسڵ هێشتا مابووەوە و لە وتوێژدا بوو.\nشێخ مەحمود یەکەم نامەی لە ٢٠ی ٣ی ١٩١٩ بۆ سەرۆکایەتیی کۆنگرەی ئاشتیی جیهانیی نارد لە پاریس و داوای لێکردن پشتیوانییان بکرێت لە ڕزگارکردنی کوردستان.\nبێ هیوایی شێخ مەحمود لە بەڵێنەکانی ئینگلیز..\nلەدوای دەرکردنی تورکەکان، ئینگلیزەکان چوونە سلێمانی و بەپێچەوانەی ئەو ڕێککەوتنەی شێخ مەحمود لەگەڵیاندا ئەنجامی دابوو، دەستیان وەردەدایە کاروباری حکومەتەوە، ئەمە بووە هۆی ئەوەی کاروبارەکانی حکومەتەکەی کوردستان بەباشیی بەڕێوەنەچێت.\nوێڵسنی حاکمی عێراق دەستیکرد بە چەواشەکردنی کوردەکانی ڕۆژهەڵاتی کوردستان بۆ ئەوەی دووریان بخاتەوە لە شێخ مەحمود، جگەلەوەش کاریان لەسەر سەرۆک عەشیرەتەکانی باشوری کوردستان دەکرد، بۆ ئەوەی دژایەتیی شێخ مەحمود بکەن و گوێ نەدەنە فەرمانەکانی.\nشێخ مەحمودیش نیازی ئینگلیزەکانی بۆ دەرکەوت و لەگەڵ دوروبەرەکەیدا کەوتنە گفتوگۆ، تورکەکانیش بەو ئامانجەی موسڵ داگیربکەنەوە، بەردەوام لە پەیوەندیدابوون لەگەڵ شێخ مەحمود و بەڵێنی دروستکردنی سەربەخۆییان پێدەدا بەو مەرجەی لە ئینگلیزەکان بدات، ئەوەش شێخی خستبووە بەردەم دووڕیانێک.\nکودەتا دژی بەریتانییەکان لەلایەن شێخ مەحمودەوە\nناڕەزایی نێوان حکومەتەکەی کورد و مێجەرسۆن گەیشتە لوتکە، مێجەرسۆن هیچی لەو داواکارییانە جێبەجێ نەدەکرد کە لەلایەن حکومەتەکەی شێخ مەحمودەوە پێی دەگەیشت، بە شەویش هاتووچۆی لە سلێمانی قەدەغە کردبوو، ئەمەش ناڕەزایەتیی خەڵک و سەربازە کوردەکانی ناو سوپای ئینگلیزی لێکەوتەوە.\nکاتێک ئینگلیزەکان بەو ناڕەزایەتییانە دەزانن، لیوایەکی سەربازیی بە چەکی هەمەجۆرەوە دەنێرنە سلێمانی و لە نزیک شاخی گۆیژە جێگیریان دەکەن، لەوکاتەدا شێخ مەحمود نامەیەکی بۆ میر مەحمودی خانی هەورامی نارد و داوای لێکرد بەناوی سەردانی مەزاری کاک ئەحمەدی شێخەوە بێنە سلێمانی و سوپایەکیان بێنن کە ژمارەی چوار هەزار سەرباز بوو.\nڕۆژی ٢٣ی ئایاری ١٩١٩ لەکاتی گەیشتنی ئەو هێزە خۆپیشاندانێکی گەورە لە سلێمانی ڕێکخرا و خەڵک چوونە بەردەم ماڵی شێخ مەحمود و هاواریان دەکرد "تۆ لەگەڵ تاجی ئینگلیزی یان لەگەڵ ئێمەی"، شێخ مەحمودیش دەچێتە ناو خۆپیشاندەران و پێیان دەڵێت:"هەتا دوا هەناسە لەگەڵ ئێوەدا دەبم".\nدواتر شاندێک پێکدەهێندرێت و دەچنە لای ئینگلیزەکان و کۆمەڵێک داواکارییان پێشکەش دەکەن، بەڵام ئینگلیزەکان داواکارییەکان پشتگوێ دەخەن، کاتێک خەڵک بەوە دەزانن بەرەو سەرای پیاوانی ڕامیاریی ئینگلیز دەچن و هاوار دەکەن "فێڵبازەکان دەمانەوێت ئاڵای کوردستان هەڵبکەین، ژیان و سەربەخۆییمان دەوێت"، لەوکاتەدا شێخ مەحمود ڕووی لە جەماوەر کرد و وتی: تاجم ناوێت، ڕەزامەندبوونی گەل ڕەزای منە، هەر سەربەخۆییەک ئینگلیز بیدات، توانەوە و نەمانە.\nتووڕەیی جەماوەر بەرزبووەوە پەلاماری سەرایان دا و چوونە ژوورەوە، چەند ئەفسەرێکی کورد لە سوپای بەریتانیی چوونە سەربانی سەراکە و ئاڵای ئینگلیزیان داگرت و ئاڵای کوردستانیان لەجێی هەڵکرد.\nلێرەدا سوپای ئینگلیز ویستیان بچنە ناو سلێمانییەوە و ئاگری بزووتنەوەکە خامۆش بکەن، بەڵام هێزی کورد لەژێر فەرماندەیی میر مەحمود هەورامیدا پەلاماری سوپای ئینگلیزیاندا و لەماوەیەکی کەمدا شکستیان پێهێنان.\nکاتێک فەرماندەی سەربازیی ئینگلیزەکان لە بەغدا بەوە دەزانن، فەرمان بە هێزەکانیان لە کەرکوک دەکەن بەرەو سلێمانی بەڕێبکەون، شێخ مەحمودیش هێزێکی ناردە تاسڵوجە بۆ چاودێریکردنی ڕێگای کەرکوک-سلێمانی، ڕۆژی ٢٥ی ئایاری ١٩١٩ هێزەکە دەگەنە تاسڵوجە کە لە ١٠٨ ئۆتۆمبێلی سەربازیی و ٨ دەبابە پێکهاتبوون.\nشێخ قادری برای شێخ مەحمود بەخۆی ١٠٠ سوارەوە ڕووبەڕووی هێزەکەی ئینگلیز بوونەوە و تا نیوەڕۆ شەڕێکی قورسیان کرد و هێزەکەی ئینگلیزیان تێکشکاند، دواتر ئینگلیزەکان جارێکی دیکە هێزێکیان بەخێرایی نارد، بەڵام ئەو هێزەش لەلایەن لەشکری سوارانی کوردەوە تێکشکێندران.\nدواتر بەریتانییەکان لەترسی بڵاوبوونەوەی ئاگری شۆڕش بە هەموو کوردستاندا، هێزێکی زۆریان کۆکردەوە و ناردیان بەرەو سلێمانی، شێخ مەحمودیش هێزێکی گەورەی کۆکردەوە و بە سەرۆکایەتیی شێخ قادری برای ناردنی بەرەو دەربەندی بازیان، فڕۆکەکانی بەریتانیاش بەتووندی بارەگای شێخ مەحمودیان لە دێی بنە بۆردوومان کردبوو.\nشێخ مەحمود دەستی بە قاییمکردنی پێگەکانیان کرد لە دەربەندی بازیان بۆ ئەنجامدانی شەڕێکی گەورە لەگەڵ ئینگلیز، لە ڕۆژی ١٨ی ٦ی ١٩١٩دا سوپای ئینگلیز بە ٢٠ هەزار سەربازەوە هێرشیان کردە سەر دەربەندی بازیان، شێخ مەحمودیش بە سوپا کەم و چەکە کۆنەکانییەوە بەرەنگاری سوپای بەریتانیا بووەوە.\nئینگلیز توانی پێشڕەویی بکات، لەوکاتەدا کۆمەڵێک لە سەرۆک هۆزەکان خیانەت لە شێخ مەحمود دەکەن و ئەوەش دەبێتە هۆی کەوتنی هێزەکەی شێخ، هێزەکەی بەریتانیا لە ڕێگایەکەوە هاتن کە ئینگلیزەکان پێشتر شارەزای نەبوون و لەلایەن چەند خیانەتکارێکی کوردەوە ڕێنیشاندەرییان دەکرا، ئینگلیزەکان ئابڵۆقەی هێزەکەی شێخ مەحمودیان دا و داوایان لێکرد خۆی ڕادەست بکات، بەڵام شێخ مەحمود ئەو داوایەی ڕەتکردەوە، دواتر لەلایەن ئینگلیزەکانەوە شێخ مەحمود بریندار دەکرێت و بەدیل دەگیرێت.\nدواتر بەریتانییەکان شێخ مەحمودیان ڕەوانەی هیندیستان کرد و کۆتاییان بە حکومەتەکەی هێنا، بەڵام کۆمەڵێک ڕێکخرا و کۆمەڵە دامەزران، کە تا ساڵی ١٩٢٢ ڕۆڵیان هەبوو لە تاودانی جەماوەردا، لەوانەش 'حزبی نیشتمانیی کوردی، حزبی ئیسلامیی کوردی، جەمعییەتی سەربەخۆیی کوردستان'.\nگەڕانەوەی شێخ مەحمود\nپاش تێپەڕبوونی سێ ساڵ بەسەر دوورخستنەوەی شێخ مەحمود بۆ هیندستان، لە ٢٨ی ئایاری ساڵی ١٩٢٢ ئینگلیزەکان شێخ مەحمود-یان هێنایەوە بۆ کوێت، پاش چەند ڕۆژێک هێنایانەوە بەغدا و لە ڕۆژی ٣٠ی ئەیلول شێخ مەحمود گەڕایەوە سلێمانی.\nڕۆژێک دوای گەڕانەوەی بۆ سلێمانی، شێخ مەحمودی حەفید، دووەمین حکومەتی خۆی دامەزراند، بەناوی ' حکومەتی کوردستان' خۆشی وەک سەرۆکی حکومەتەکە ناساند، بەپێی ناساندنی سنووری حکومەتەکەی شێخ مەحمود هەموو باشوری کوردستانی دەگرتەوە هەتا سنووری باکوری کوردستان و پایتەختی حکومەتەکەشی شاری سلێمانی دەبێت، لەم حکومەتەدا زمانی فەرمی کوردی دەبێت و سوپاکەی ناوی ' سوپای نەتەوەی کورد' بووە، جارێکی دیکە ئینگلیزەکان بەهێزێکی زۆرەوە هێرشیان کردەوە سەر سلێمانی و لە ڕۆژی ١٦ی ئایاردا سلێمانی-یان داگیرکردەوە.\nلەدوای تێکچونەوەی حکومەتەکەی خەباتی شێخ مەحمود بەردەوام دەبێت و پاش ماوەیەک ئینگلیزەکان هێزەکانیان دەکشێننەوە بۆ شاری کەرکوک، بۆیە شێخ مەحمود لە مانگی ١٠ی ساڵی ١٩٢٤ بۆ جاری سێیەم حکومەتی دامەزراند و لێخۆشبوونی گشتی بۆ هەموو ئەو کوردانە دەرکرد کە هاوکاریی ئینگلیزەکان کردووە، بەڵام لە ١٦ی مانگی ١١ی ساڵی ١٩٢٥دا کۆمەڵەی نەتەوەکان سنووری نێوان تورکیا و عێراق-یان جیاکردەوە، بەوەش باکور و باشوری کوردستان لەیەک جیاکرایەوە و حکومەتەکەی شێخ مەحمودیش بۆجاری سێیەم ڕووخا.\nهەرچەندە شکستەکانی جوڵانەوەی شێخ مەحمود گورزێکی گەورەی لە خەباتی گەلی کورد دا، بەڵام تێکۆشانی مەدەنیی گەلی کورد نەوەستا و هەمیشە لەدژی سیاسەتی بەریتانییەکان و حکومەتی عێراق دەوەستانەوە، ڕۆژی ٦-٩-١٩٣٠ کە حکومەتی عێراق دەیویست بەبێ گوێدانە داواکانی کورد هەڵبژاردن ئەنجامبدات و سەربەخۆیی ڕابگەیەنێت، جەماوەری شاری سلێمانی ڕێپێوانێکی هێمنانەیان سازکرد، بەڵام حکومەتی عێراق بەتووندترین شێوە ڕووبەڕوویان بوونەوە و ١٢ کەسیان لە خۆپیشاندەران شەهید کرد و زیاتر لە ١٠٠ خۆپیشاندەریشیان بریندارکرد.\nڕووداوەکە کاری کردە سەر شێخ مەحمود، کە لەوکاتەدا لە گوندی پیرانی نزیک مەریوان نیشتەجێ بوو، لە ١٧ی ٩ی ١٩٣٠ یاداشتێک ئاراستەی نوێنەری بەریتانیا و حکومەتی عێراق دەکات و داوایان لێدەکات بەر لەوەی عێراق ببێتە ئەندامی کۆمەڵەی گەلان و سەربەخۆیی خۆی لە بەریتانیا وەربگرێت، حکومەتێکی سەربەخۆ بۆ کورد دروست بکرێت، بەڵام بەریتانیا و عێراق وەڵامیان نەدایەوە.\nهەر ئەمەش وایکرد شێخ مەحمود پەیوەندیی بە بەشێک لە سەرۆک هۆزە کوردەکانەوە بکات و بڕیاری بەرەنگاریی بدات، ئەوەبوو هێزەکانی خۆی کرد بە دوو بەشەوە و لە دوو قۆڵەوە هێرش دەکەن، قۆڵێکیان لە پێنجوێنەوە و قۆڵەکەی تر لە پشدەرەوە، لە ٣ی ١١ی ١٩٣٠ شەڕ دەستپێدەکات و هەتا ئاداری ١٩٣١ دەخایەنێت، لەو شەڕانەدا هێزەکانی شێخ مەحمود سەردەکەون و ڕۆژ بەڕۆژ پاشەکشە بە حکومەت دەکەن.\nلەو ماوەیەدا هۆزەکانی دەلۆ، داودە، زەنگەنە و گل لە گەرمیان پەیوەندی بە شێخ مەحمودەوە دەکەن و داوای لێدەکەن بنکەکەی بگوازێتەوە بۆلای ئەوان و جوڵانەوەکە فراوانتر بکەن، شێخ مەحمود ڕوودەکاتە گەرمیان و لە گوندی ئاوباریک-ی نزیک خورماتوو جێگیردەبێت، لەو ماوەیەشدا شێخ مەحمود یاداشتێک ئاراستەی کۆمەڵەی گەلان دەکات و هۆکاری چەک هەڵگرتنی خۆی و خەڵکەکەیان بۆ ڕووندەکاتەوە، بەڵام بەهۆی ناپاکیی هەندێ کەسەوە شوێنێ شێخ ئاشکرا دەبێت و حکومەت هێرشێکی گەورەی دەکەنە سەر ئاوباریک، شێخ و هێزەکەشی ڕووبەڕوویان دەبنەوە و تێکیان دەشکێنن، بەڵام گورزی گەورەش بەرخۆیان دەکەوێت.\nدواتر پاشەکشە دەکەن بۆ قەرەداغ و لەوێوە شێخ دەچێتەوە ناوچەی پیران، دواتر ئێران و عێراق ڕێکدەکەون پێکەوە هێرش بکەنە سەر شێخ مەحمود و لە هەردوو دیوەوە هێز کۆدەکەنەوە، لە ١٤ی ٥ی ١٩٣١دا شێخ مەحمود خۆی ڕادەست دەکات و دووری دەخەنەوە بۆ سەماوە و باسرییە، لەوە بەدوا شێخ مەحمود بەیەکجاریی دەستی لە خەباتی سیاسیی هەڵگرت.\nساڵی ١٩٥٦ شێخ مەحمودی حەفید دوای مێژوویەکی دوورودرێژ لە تێکۆشان کۆچی دوایی کرد و لە مزگەوتی گەورەی شاری سلێمانی بەخاک سپێردرا.\n*خوێندنەوەیەکی نوێ بۆ مێژووی کوردستان، نووسینی دیار غەریب، چاپی یەکەم ٢٠١٦\n*یاداشتەکانی شێخ لەتیفی حەفید\nسلێمان موعینی و زیلان ڤەژین بە هاوسەرۆکی پژاک هەڵبژێردرانەوە\nزینی وەرتێ بەردەوامی پیلان و هێرشی ساڵی ١٩٩٧\nپێش ٢٣ ساڵ دەوڵەتی تورک بە هاوکاری پارتی بە بەشداریی ٢٠٠ هەزار سەرباز هێرشیان کردە سەر هەرێمی زاپ لە باشوری کوردستان، هێرشەکە بە بیانووی بوونی گەریلاکانی پەکەکە ئەنجامدرا و...\n14 ماي - 08:57


📅 18-11-1980 ڕاکەوت و ڕووداو\n👁 ئی بابەتە 15,040 جارێ وینیان\n- شەهیدبوونی فەتاح محەمەد ئەمین (فەتاح ئاغا) لە حا [ زیاتەر... 👁] ✖ ✖ ✖ 0 5 ✔ 92% ✍ هـ.ب. 30-8-2010 11:21:28\n📅 1975 ڕاکەوت و ڕووداو\n👁 ئی بابەتە 7,618 جارێ وینیان\n- بە پێی راپۆرتێکی کۆمەڵەی پشتگیریی گەلانی چەوساوە [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:20:21\n📷 ئاهەنگی دەرچوونی خولی کادێرانی یەکیتی نیشتمانی کوردستان 1980 وینە و پەنەجناس\n📅 کاتوو تۆمارکەردەی Aug 11 2015 12:37PM\n👁 ئی بابەتە 37,726 جارێ وینیان\nئەرشیفی: شەهاب عوسمان ئەم وێنەیە دەرچوونی خولی کا [ زیاتەر... 👁] ✖ ✖ 0 1 ✔ 84% ✍ م.ب. 11-8-2015 12:37:17\n☂ پارتی دیموکراتی کوردستان پارت و ڕیکڤزیاکێ\n📅 کاتوو تۆمارکەردەی Apr 1 2019 10:29AM\n👁 ئی بابەتە 6,928 جارێ وینیان\nپێناسە و مێژوو و رێکخستنی حزب: ناو: پارتی دیموکرا [ زیاتەر... 👁] ✖ ✖ 2 499 ✔ 99% ✍ ز.س. 1-4-2019 10:29:14\n📕 جەمیل رەنجبەر ئەو شاعیرەی رۆژێ بێ تێکۆشان نەژیا! پەڕتووکیانە\n📅 کاتوو تۆمارکەردەی May 4 2018 11:07AM\n👁 ئی بابەتە 2,456 جارێ وینیان\nئامادەکردنی: عەبدوڵڵا سلێمان (مەشخەڵ) 2018 [ زیاتەر... 👁] 📕 ✖ 1 1 ✔ 99% ✍ م.ب. 4-5-2018 11:07:15\n📷 جەمیل رەنجبەر و مامۆستا کەمال عەبدولکەریم (پیرە) و مامۆستا محەمەد وەستا بەکر و حەمید کەریم شانە لە نێرزەنگ ساڵی 1980 وینە و پەنەجناس\n📅 کاتوو تۆمارکەردەی Jun 30 2016 12:08AM\n👁 ئی بابەتە 6,842 جارێ وینیان\n... [ زیاتەر... 👁] ✖ ✖ 0 0 ✔ 78% ✍ م.ب. 30-6-2016 0:08:17\n📕 چەپکێک گوڵی سوور بۆ چلەی شاعیر و پێشمەرگەی کورد مامۆستا جەمیل رەنجبەری شەهید پەڕتووکیانە\n📅 کاتوو تۆمارکەردەی Nov 18 2016 11:16PM\n👁 ئی بابەتە 10,023 جارێ وینیان\n28-12-1980 [ زیاتەر... 👁] ✖ ✖ 0 0 ✔ 76% ✍ هـ.ب. 18-11-2016 23:16:01\n📕 دیوانی جەمیل رەنجبەر پەڕتووکیانە\n📅 کاتوو تۆمارکەردەی Dec 18 2011 9:08PM\n👁 ئی بابەتە 14,002 جارێ وینیان\nئامادەکردنی: جەوهەر کرمانج سلێمانی - 2007 [ زیاتەر... 👁] 📕 ✖ 0 0 ✔ 99% ✍ هـ.ب. 18-12-2011 21:08:19\n📕 راز و سکاڵا پەڕتووکیانە\n👁 ئی بابەتە 7,488 جارێ وینیان\nجەمیل رەنجبەر سلێمانی - 1968 [ زیاتەر... 👁] ✖ ✖ ✖ 0 0 ✔ 60% ✍ هـ.ب. 10-6-2012 16:51:49\n📄 رەنجبەر؛ دووتوێیەکی تایبەتە بەیادی 36 ساڵەی شەهیدبوونی شاعیر و پێشمەرگە جەمیل رەنجبەر ڤەڵاڤە\n📅 کاتوو تۆمارکەردەی Nov 17 2016 10:46PM\n👁 ئی بابەتە 8,914 جارێ وینیان\nکوردستان نوێ 09-08-2016 [ زیاتەر... 👁] ✖ ✖ 1 1 ✔ 92% ✍ هـ.ب. 17-11-2016 22:46:56


وانەی پەروەردەی وەرزش لە قوتابخانەكان | دەزگاى زارى کرمانجى\nوانەی پەروەردەی وەرزش لە قوتابخانەكان\nوەرزی هاوین و پشووی قوتابخانەكان وا نزیكە تەواو دەبێ و جارێكی تر دەرگای ناوەندەكانی خوێندن بەڕووی قوتابیان واڵا دەكرێ ، جارێكی تر قوتابیان بە مامۆستاو پەرتووك و خوێندن ئاشنا دەبنەوە، جارێكی تر مامۆستایانی بەڕێز خزمەتی پڕۆسەی پەروەردەو فێركردن دەكەن، وێڕای سڵاوو ڕێزو حورمەتم بۆ سەرجەم وانەكان و بۆ مامۆستایانی سەرجەم بابەتەكان، بەڵام دەمەوێ باسی وانەی پەروەردەی وەرزش و مامۆستای وانەكە بكەم لە قوتابخانەكان،\nوەرزش ئەو وانەیەیە كەلەڕووی لایەنی جەستەیی و بیرەوە لەهەموو وانەكانی تر گرینگترە بۆ قوتابی،چونكە هەمووی پێك هاتوە لە جوڵەو چالاكی، هەر بۆیەشە مامۆستای وەرزش لە قوتابخانەكان چالاكترینەو خۆشەویست ترین مامۆستایە ئەگەر بە ئەركی خۆی هەڵبستێ، دروست كردنی تیپی بەرزكردنەوەی ئاڵای كوردستان كە هەفتانە ئەم مەڕاسیمە بەڕێوە دەچێت، دروست كردنی تیپەكانی قوتابخانە لە یاریەكانی ڕێكخراو (تۆپی پێ، تۆپی بالە، باسكە، تۆپی دەست ) تا بتوانێ بەشداری لە چالاكیەكانی قوتابخانەكان بكات، كردنەوەی خولی ناوەخۆی قوتابخانە لەنێوان پۆلەكان. ئەنجام دانی چالاكی جۆراوجۆرو پێشبڕكێی وەرزشی، ئەمانە و ەندینی تر، ئەركی مامۆستای وەرزشە كە ئەنجامی بدات، بەڵام بەداخەوە زۆربەی زۆری قوتابخانەكان لە خشتەی هەفتانە وەرزش فەرامۆش دەكەن و تەنانەت لەكاتی دانانی نمرەی قوتابیانیش لە كۆتایی وەرزەكان گۆڕانكاری بە نمرە دەكرێ و لێهاتوویی قوتابی لە بواری وەرزش نابێتە پێوەر ، بەڵكو زیرەكی و نمرەكانی لەوانەكانی تر دەبێتە سەنگی مەحەك، مامۆستایانیش تەنیا یەك گلەیی و ڕەخنەیەكیان هەیە ئەویش ئەوەیە بەداخەوە تا ئێستا خاوەن مەنهەجێكی ساڵانە نینە كە سەرجەم قوتابیان لە هەموو قۆناغەكان پابەند بن بە خوێندنیەوە(ڕاستە مەنهەجێك هەیە، بەڵام ناخوێندرێ و پێویستی بە گۆڕانكاری و دەستكاری هەیە، چونكە كەمو كوڕی زۆرەو هەڵەی هونەری تێدایە.\nبۆیە پێش دەست پێكی ساڵی نوێی خوێندن، داوا لەلایەنی پەیوەندیدار بەتایبەتی جەنابی وەزیری پەروەردە دەكەم كە لێژنەیەكی تایبەت پێك بهێنێ لە سەرپەرشتیارانی پسپۆڕی وەرزش و كەسانی دڵسۆز مەنهەنجێكی جێگیر بۆ وانەی پەروەردەی وەرزشی سەرجەم قۆناغەكان دابنێن و هەروەكو وانەكانی تر بخوێندرێ، ئەو كاتە نە وانەی وەرزش فەرامۆش دەكرێ، نە مامۆستای وەرزش گلەیی دەبێ نە قوتابی و دایك بابانیان بەكەم سەیری وانەكە دەكەن، نە كارگێری قوتابخانەش دەتوانێ گۆڕانكاری لە نمرەی وانەی وەرزشی قوتابی بكات.


نووچە نێت | ڕاستگۆیی بێ لایەنی| سائیروون: له‌دواى هه‌ڵبژاردن كازمى چانسى مانه‌وه‌ى هه‌یه\nسائیروون: له‌دواى هه‌ڵبژاردن كازمى چانسى مانه‌وه‌ى هه‌یه\nپه‌رله‌مانتارێكى هاوپه‌یمانى سائیروون باس له‌وه ده‌كات مسته‌فا كازمى سه‌رۆك وه‌زیرانى عێراق دواى هه‌ڵبژاردنى پێشوه‌خته چانسى مانه‌وه‌ى هه‌یه، به‌ڵام ئه‌م بابه‌ته به چه‌ند پێدراوێكى سیاسى عێراقه‌وه به‌نده، كه له‌دواى هه‌ڵبژاردنه‌كه ده‌رده‌كه‌ون.\nله‌كاتێكدا ماوه‌ى سه‌رۆكایه‌تى مسته‌فا كازمى له ساڵێك نزیك ده‌بێته‌وه، باس له مانه‌وه و رۆڵى سیاسى ئه‌و ده‌كرێت له‌دواى هه‌ڵبژاردنى پێشوه‌خته كه بڕیاره له مانگى تشرینى یه‌كه‌م "ئۆكتۆبه‌ر"ى داهاتوو به‌ڕێوه بچێت.\nتا ئێستا به فه‌رمى مسته‌فا كازمى راینه‌گه‌یاندووه كه به‌شدارى هه‌ڵبژاردنى پێشوه‌خته بكات، به‌ڵام له‌گه‌ڵ ئه‌وه‌یشدا بۆچوونى جیاواز له‌سه‌ر مانه‌وه و رۆڵى سیاسى كازمى له‌نێو لایه‌نه سیاسییه‌كان هه‌یه.\nحه‌سه‌ن سه‌لمان په‌رله‌مانتارى هاوپه‌یمانى سائیروون ئه‌مڕۆ سێشه‌م شه‌شى نیسان، له‌سه‌ر مانه‌وه‌ى كازمى له پۆسته‌كه‌ى لێدوانى بۆ ماڵپه‌ڕى به‌غداد توده‌ى داوه و ده‌ڵێ، "چانسى مانه‌وه‌ى هه‌یه".\nئه‌و په‌رله‌مانتاره باس له‌وه ده‌كات بابه‌تى مانه‌وه‌ى كازمى به‌نده به چه‌ند پێدراوێكى سیاسى كه له هه‌ڵبژاردنى داهاتوو ده‌رده‌كه‌وێت له‌وانه ئه‌نجامى هه‌ڵبژاردنه‌كان و دابه‌شبوونى كورسییه‌كانى په‌رله‌مان و چه‌ندان بوارى تر، له‌گه‌ڵ ئه‌وه‌شدا ده‌ڵێ، "مه‌رج نییه سه‌رۆك وه‌زیرانى پێشتر له پۆسته‌كه دابنرێته‌وه".\nله به‌شێكى ترى لێدوانه‌كه‌ى حه‌سه‌ن سه‌لمان هه‌ڵسه‌نگاندن بۆ كاره‌كانى كازمى ده‌كات و ده‌ڵێ، "له‌وه‌دا سه‌ركه‌وتوو بووه هاوسه‌نگى بۆ په‌یوه‌ندییه‌كانى ده‌ره‌وه‌ى عێراق بگێڕێته‌وه". به‌ڵام به بڕواى ئه‌م په‌رله‌مانتاره كازمى له بواره‌كانى ئابوورى و دابینكردنى بژێوى هاووڵاتیان سه‌ركه‌وتوو نه‌بووه.\nله‌سه‌ره‌تاى كانوونى یه‌كه‌مى 2019 عادل عه‌بدولمه‌هدى سه‌رۆك وه‌زیرانى پێشوو له‌ژێر فشارى خۆپێشانده‌ران ده‌ستى له‌كار كێشایه‌وه، دواى پێنج مانگ له مشتومڕ له‌سه‌ر دانانى كه‌سێك له شوێنى عه‌بدولمه‌هدى لایه‌نه عێراقییه‌كان له‌سه‌ر كاندیدكردنى مسته‌فا كازمى رێككه‌وتن. كازمى كه ئه‌و كات سه‌رۆكى ده‌زگاى هه‌واڵگرى عێراق بوو له سه‌ره‌تاى مانگى ئایارى 2020 وه‌ك سه‌رۆك وه‌زیرانى عێراق متمانه‌ى په‌رله‌مانى به‌ده‌ست هێنا.\nیه‌كێتى ئه‌وروپا 18 ملیۆن دۆلار بۆ هه‌ڵبژاردنى عێراق ته‌رخان ده‌كات\nكۆنگره‌ى به‌ره‌نگاربوونه‌وه‌ى تیرۆر له به‌غدا به‌ڕێوه‌ده‌چێت\nعێراق سه‌ردانى سه‌رۆك وه‌زیرانى لبنان بۆ به‌غدا دوا ده‌خات\nخۆپیشاندان له به‌سره ده‌ستپێده‌كاته‌وه\nخۆپیشاندانەکانی ئیرلەندا توندوتیژییان لێکەوتەوە


19/03/2019 10:59:00 م\nهێمن هەورامی، جێگری سەرۆکی پەرلەمانی کوردستان، رایگەیاند: "لایەنەکان بەپێی رێککەوتنی نێوانیان سەرۆك و جێگر و بڕیاردەریان بۆ هەر 15 لیژنە هەمیشەییەكه‌ى پەرلەمان هەڵبژارد".\nئەمڕۆ 2019/3/19، بەسەرپەرشتیی هێمن هەورامی، جێگری سەرۆکی پەرلەمانی کوردستان و ئامادەبوونی مونا قەهوەجی، سکرتێری پەرلەمان و نوێنەری لیژنەی كاروبارى یاساییی په‌رله‌مانى كوردستان، دەستەی سەرۆکایەتیی سەرجەم لیژنەکانی پەرلەمانی کوردستان هەڵبژێردران و لەلایەن ئەندامانی لیژنەکانەوە دەنگیان پێدرا.\nهێمن هەورامی، جێگری سەرۆكی پەڕلەمانی كوردستان، دوابه‌دوای كۆبوونه‌وه‌ى ده‌سته‌ی سه‌رۆكایه‌تیی په‌رله‌مان له‌گه‌ڵ سه‌رۆك فراكسیۆنه‌كانی په‌رله‌مان بۆ هه‌ڵبژاردنی ده‌سته‌ی سه‌رۆكایه‌تیی لیژنه هه‌میشه‌ییه‌كانی په‌رله‌مان، لەكۆنفڕاسێكی ڕۆژنامەوانیدا ڕایگەیاند: "لەدەستەی سەرۆكایەتیی پەڕلەمان و فراكسیۆنەكان توانرا یەكێك لەئەركە یاساییەكان جێبەجێ بكەین، ئەویش هەڵبژاردنی سەرۆك و جێگر و بڕیاردەری لیژنە هەمیشەییەكان بوو، بەپێی پەیڕەوی ناوخۆ دوای هەڵبژاردنی سەرۆكایەتیی پەڕلەمان، پەڕلەمان ماوەی 25 ڕۆژی لەبەردەمدایە بۆئەوەی لیژنەكان دیاری بكات، لەسەر بنەمای بەركەوتەی هەڵبژاردن و بەڕێككەوتنی بەشی زۆری فراكسیۆنەكان سانتلیگۆی 1.4 بەكارهێنرا بۆ دابەشكردنی لیژنەكان".\nڕوونیشی كردەوە، تەنها پێوەرەكانمان دیاری كردووە بۆ فراكسیۆنەكان و فراكسیۆنەكان كۆبوونەتەوە بۆئەوەی گفتوگۆ بكەن لەسەر ئەو لیژنانەی دەیانەوێت، چونكە بەپێی پەیڕەوی ناوخۆ دەبوایە لەماوەی یەك هەفتە سەرۆكایەتیی لیژنەكان دیاری بكرێت، ئێوارەی 18ی ئاداری 2019 ڕێككەوتنێك كرا لەنێوان فراكسیۆنەكان بۆ هەر 15 لیژنە و سەرجەم لیژنەكان ئەمڕۆ سەرۆكایەتیی لیژنەكانیان دیاری كرد، بۆیە لەكاتی هەڵبژاردنی سەرۆك و جێگر و بڕیاردەری لیژنەكان لە 100%ی ڕێككەوتنەكەی فراكسیۆنەكان وەك خۆی جێبەجێ كرا و تەواوی فراكسیۆنەكان لەگەڵیدابوون، بۆیە لەمڕۆوە پەڕلەمانی كوردستان ئامادەیە بۆ چاودێریی حكومەت، كە پێكبهرێنت".\nهه‌ر له كۆنگره رۆژنامه‌وانییه‌كه‌دا هێمن هه‌ورامی، رایگه‌یاند: "له‌مرۆوه په‌رله‌مانی كوردستان به‌ته‌واوه‌تی ئاماده‌یه بۆ پرۆسه‌ی یاسادانان و بۆ پرۆسه‌ی چاودێریكردن".\nڕوونیشی كردەوە بۆ پەسەندكردنی پڕۆژەیاسای چاكسازی چاوەڕێی پێكهێنانی حكومەتی داهاتووی كوردستان دەكەین، چونكە پڕۆژەكە په‌یوەندیی بە لایەنی داراییەوە هەیە و یەكێك دەبێت لەو پڕۆژانەی كه لەپێشینەی كارەكانی پەرلەمان دەبێت، چونكە هەر بابەتێك پرسی داراییی تێدابێت دەبێت لەلایەن حكومەتەوە بۆمان بێت".\nسەبارەت بەھەمواری یاسای سەرۆکایەتیی ھەرێمی کوردستان و پرسی دەستووریش، هێمن هەورامی، گوتی: "بەپێی پەیڕەو مامەڵە لەگەڵ بابەتەکانی پڕۆژە یاساکان دەکەین و ھەندێک پڕۆژە یاساش پێشکەش کراوە، بەڵام دوای دیراسەی یاسایی ئەوا بەپێی ئەولەویەت پڕۆژەیاساکان ئاراستەی لیژنەی یاسایی پەرلەمان دەکرێت"، ئاماژه‌ی به‌وه‌شدا پرسی دەستوور پشتگوێ نەخراوە، بەڵام لیژنەی نوسینەوەی دەستوور پێویستیی بە رێککەوتن ھەیە، ئەمەش دوای ئەوەی سەرۆکایەتیی ھەرێم کارا دەکرێتەوە و حکومەت ھەڵدەبژێردرێت، بۆیە دەبێت ھەموو فراکسیۆنەکان بەشداربن لەبابەتی دەستوور.\nئه‌مڕۆ سێشه‌مه 2019/3/19، سەرۆک و جێگر و بڕیاردەری لیژنە هه‌میشه‌ییه‌کانی پەرلەمانى كوردستان هەڵبژێردران.\nدەقی کۆنگرەی رۆژنامەوانی جێگری سەرۆکی پەرلەمانی کوردستان پاش تەواوبوونی هەڵبژاردنی دەستەی سەرۆکایەتی هەر ۱٥ لیژنە هەمیشەییەکەی پەرلەمان ۱۹ \_ ۳ \_ ۲٠۱۹


بەپەلە له پارێزگای دهۆك قه‌ده‌غه‌ی هاتوچۆ بۆ ماوه‌ی 24 كاتژمێری تر درێژكرایه‌وه\nگه‌نجێكی پارێزگای میسان له رۆژی هاوسه‌رگیرییه‌كه‌یدا خۆی خنكاند، تائێستاش سه‌رچاوه ئه‌منییه‌كانیش نازانن هۆكاره‌كه‌ی چییه.\nسه‌رچاوه‌یه‌كی ئه‌منی له پارێزگای میسان رایگه‌یاند: گه‌نجێكی ته‌مه‌نی 22 ساڵی دانیشتوی ناحیه‌ی سه‌لام له پارێزگای میسان نیوه‌ڕۆی ئه‌مڕۆ پێنجشه‌ممه 25ی نیسانی 2019 خۆی خنكاندوه، ئه‌وه‌ش له‌كاتێكدا بووه كه بڕیار بوو هه‌ر ئه‌مڕۆ هاوسه‌رگیری بكات.\nسه‌رچاوه ئه‌منییه‌كان ئاماژه‌یان به‌وه‌شداوه كه لێكۆڵینه‌وه له روداوه‌كه ده‌ستپێكردوه و تائێستاش هیچ سه‌ره‌داوێكیان ده‌ست نه‌كه‌وتوه بۆ زانینی هۆكاری خۆخنكاندنی ئه‌و گه‌نجه.\nحاڵه‌تی خۆكوشتن له عیراق به‌رده‌وام روو ده‌ده‌ن، رۆژ چوارشه‌ممه 24ی نیسانی 2019ش، پیاوێكی ته‌مه‌ن سه‌روو 50 ساڵ له‌وكاته‌دا كه له فه‌رمانگه‌ی دامه‌زراوه زیندانییه‌كان له ناوچه‌ی جادریه-ی به‌غدا بووه، خۆی سوتاندوه و دواتر به گڕه‌وه هاتوه‌ته ده‌ره‌وه.\nشایه‌تحاڵه‌كان وتویانه كه فه‌رمانبه‌ران و ئه‌و كه‌سانه‌ی سه‌ردانی فه‌رمانگه‌كه‌یان كردوه به هانای پیاوه‌كه‌وه چوون و ئاگره‌كه‌یان كوژاندوه‌ته‌وه و دواتر ره‌وانه‌ی نه‌خۆشخانه‌یان كردوه.\nبه‌پێی ئاماره‌كانی لایه‌نه په‌یوه‌ندیداره‌كانی عیراق به‌تایبه‌ت كۆمسیۆنی مافه‌كانی مرۆڤ له عیراق، له‌ماوه‌ی چاره‌كی یه‌كه‌می ئه‌مساڵدا، 132 كه‌س له عیراق جگه له هه‌رێمی كوردستان، خۆیان كوشتوه و له‌و ژماره‌یه‌ش 20 كه‌سیان له پارێزگای میسان بووه.


پەیامی پیرۆزبایی مەكتەبی سیاسی پارتی دیموكراتی كوردستان بەبۆنەی(25)ەمین ساڵیادی دەرچوونی گۆڤاری (رامان)\n2021-05-08 [10:45 AM]\nئەندامێکی پەرلەمانی کوردستان دەلێت ئەگەر دادپەروەری لە هزر و ئاکاری ئێوەدا هەبوایە ، ئامانج بابانی و لانە و منداڵێکتان خەڵتانی خوێن نەدەکرد ئەی باوکی سکانداڵ.\nشوان زراری ئەندامی پەرلەمانی کوردستان بە ئاژانسی ھەوالی زاگرۆسی راگەیاند ئەگەر دادپەروەری لە هزر و ئاکاری ئەواندا هەبوایە ، لانی کەم هەستی ئاینی - نیشتیمانی - ئەخلاقی تان دەجوڵا و ( مستەفا سەلیمی ) تان تەسلیم نەدەکرد و بە سێدارەتان نەدەدا !\nشوان زراری لە بەشێکی تری قسەکانی دا گوتی ئەگەر دادپەروەری لەهزر وئاکاری ئەواندا هەبوایە بکوژی مامۆستا هێرشتان رادەستی دادگا دەکرد ئەگەر دادپەروەری لەهزر و ئاکاری ئێوەدا هەبوایە بکوژی (کاوە گەرمیانی ) تان رادەستی دادگا دەکرد ئەی باوکی سکانداڵ .\nزاری ئەەشی گوت گوێبکرە باوکی سکانداڵ : تۆ کە بەدوای شەرەف و ناموسی هەموو خەڵکەوەیت کەی دادپەروەری لەسەرت بەرقەرار دەبێت لەسەر کوشتن و قاچاخچێتی و لەکەدارکردنی سومعەی خەڵک ؟ تۆ نازانی پیاوکوژ و قاچاخچی نابێت باسی دادپەروەریی و سەروەریی یاسا بکات ؟ تۆ داهێنەر و شێخی هەموو سکانداڵەکانیت.\nئەم هەواڵە 670جار خوێندراوەتەوە


کۆمپانیای گەنێڵ ئەنێرجی تورکی لە بەرانبەر کۆتایی هێنان بە گرێبەستی هەردوو کێڵگەی بنە باوی و میران کە دوو کێڵگەی گازین دەڵیت، لە رێگەی دادگای ناوبژیوانی نێودەوڵەتی لەندەنەوە داوای قەرەبوو لە حکومەتی هەرێم دەکات.\nپێشتر داوای مۆڵەتی پەرپێدان و رێکەوتنی دەکرد ئێستا دەیەوێت لەرێگەی دادگاوە داوای قەرەبوو بکات.\nدوای ئەوەی کۆمپانیای گەنێڵ ئەنێرجی لە بەرواری 20ی ئابی 2021دا ڕایگەیاند، لە لایەن وەزارەتی سامانە سرووشتییەکانەوە ئاگادار کراوەتەوە کە حکومەتی هەرێم دەیەوێ کۆتایی بهێنێت بە گرێبەستی هاوبەشیکردن لەبەرهەم لە کێڵگەی بنە باوی ومیران ئێستا کۆمپانیای گەنێڵ ئەنێرجی بەفەرمی لەلایەن وەزارەتی سامانە سروشتییەکانی هەرێمەوە ئاگادار کراوەتەوە کە حکومەتی هەرێم گرێبەستی هاوبەشیکردن لەبەرهەم کۆتایی پێ دێنێت. هەروەها حکومەتی هەرێم ئاماژەی بەوەکردووە کە پەیوەستە بە چارەسەری ناکۆکییەکان کە ئایا ئەم ئاگادارکرنەوەیە کاریگەرە بۆ کۆتایی هێنان بە گرێبەستەکەی بنە باوێ و میران وە ئەم ئاگادارکردنەوەیە بەپێی گرێبەستی هاوبەشیکردن لەبەرهەم ئەنجام نادرێت چونکە ئەوکاتە گەنێڵ دەتوانێت پەرەپێدان بکات لە کێڵگەکانی بنە باوی و میراندا.\nلەو کاتەوەی لە شوباتی 2017دا گرێبەستی هاوبەشیکردن لەبەرهەمدا کراوە، گەنێڵ هەموو هەوڵێکی داوە لەگەڵ حکومەتی هەرێمدا بۆ پەرەپێدان لە هەردوو کێڵگەی بنە باوی و میران و چەندین پێسنیاری پەرەپێدانی پێشکەش حکومەتی هەڕیم کردووە تاوەکو ڕەزامەندی لەسەربدات. لەگەڵ ئەوەدا هەڕێم ماوەیەکە مەبەستی خۆی بەرونی دەربڕیوە کە ڕێگەنادات بە پەرەپێدانی کێڵگەکان بەو مەرجانەی لە گرێبەستی هاوبەشیکردنی بەرهەمدا هەیە.\nلەم بارودۆخەدا بۆردی بەڕیوەبردن گەشتە ئەو دەرەنجامەی کە هیچ بژاردەیەکی کردەیی لە بەردەم دا نییە جگە لە رازی بوون بە کۆتایی هێنان بە گرێبەستی هاوبەشی لە بەرهەم وە کو دەرەنجامێک بۆ سەرپێچییە بەردەوامەکانی حکومەتی هەرێم وە داوای قەرەبوو لە حکومەتی هەرێم دەکات.\nداواکانی گەنێڵ زۆر گرنگن وپێشکەشی دادگای ناوبژیوانی لەندەن دەکرێت بەپێی ئەو پرۆسانەی بۆ چارەسەری کێشەکان لە گرێبەستی هاوبەشی کردن لە بەرهەمدا دیاری کراوە.\nلە کۆتایی ڕاگەیەنراوەکەی گەنێڵدا هاتووە :کە گەنێڵ پەیوەندییەکی درێژ و بنیاتنەرانەی لە گەڵ حکومەتی هەرێمدا هەیە وە بەردەوام دەبین لە گەڵ حکومەتی هەرێم بۆ پەرەپێدانی ئەسێتەکانی ترمان ، بۆ گەشتن بە ئامانجە هاوبەشەکانمان کە خۆی لە زیادکردنی بەرهەم دەبینێتەوە لەهەرێم لە بەرژەوەندی خاوەن بەرژەوەندییەکان.\nکێڵگەی بنەباوێ و میران دوو کێڵگەی گازین و 100%ی پشکەکانی ئەم دوکێڵگەیە هی کۆمپانیای گەنێڵ ئەنێرجییە ئێمە لە مانگی چواری 2020 لە وتارێکدا باسی ئەوەمان کرد کە گەشەپێدان لە کێڵگەکاندا وەستاوە و ئەو پرسیارەمان وروژاند کە ئایا هەرێم گرێبەستەکە کۆتایی پێ دێنێت یان نا؟ وە دەبێت حکومەت بە ووریاییەوە بڕیار بدات و بەپێی گرێبەستەکان تاوەکو داناگازێکی تر دوبارە نەبێتەوە.\n2021.12.07 - 13:31\nلیرەی تورکی بەردەوام بەرزدەبێتەوە.. ئەى دۆلار؟\n2021.12.26 - 09:48\nبەهای لیرەی تورکی زیاتر هاڕەی کرد\n2021.12.13 - 15:28\nچوارچێوەى هەماهەنگى داوایەک ئاڕاستەى کازمى دەکات\n2021.12.26 - 23:47\nداوایەکی بەپەلە لە سەرۆکی حکومەتەوە؛ چاوپۆشی لە کەس نەکرێت\n2021.12.18 - 17:08


خه‌ڵه‌ف ورده‌كارى روداوه‌كه‌ى گۆره‌پانى وه‌سبه بۆ اه‌ع ئاشكرا ده‌كات\nالخميس 12 كانون أول 2019 - 16:42\nلیوا عه‌بدولكه‌ریم خه‌ڵه‌ف وته‌بێژى فه‌رمانده‌ى هێزه چه‌كداره‌كان ورده‌كارى روداوه‌كه‌ى گۆره‌پانى وه‌سبه و ئه‌و رێكارانه‌ى به‌رامبه‌ر تاوانبار ده‌گیرێته به‌ر ئاشكرا ده‌كات.\nخه‌ڵه‌ف له لێدوانێكى بۆ ئاژانسى هه‌واڵى عێراقیه (اه‌ع) رایگه‌یاند :" ئه‌و گه‌نجه ته‌مه‌نى 17 ساڵ بووه پێنج رۆژ پێش ئێستا داواى له‌و خۆپیشانده‌رانه كرد كه له به‌رامبه‌ر ماڵیان كۆببونه‌وه به‌ڵام خۆپیشانده‌ران ره‌تیانكرده‌وه ئه‌و شوێنه چۆڵ بكه‌ن و شه‌ڕ له‌نێوانیان رووى دا ".\nوتیشى " دواتر چه‌ند كه‌سێكى به مۆلوتوڤ خانووى ئه‌و كوڕه‌یان بورومان كرد ، بۆ به‌رگرى كردن له خۆى ئه‌و گه‌نجه به ده‌مانچه‌یه‌ك چه‌ند گوله‌یه‌كى ته‌قاند بۆ بڵاو پێكردنه‌وه‌ى ئه‌و خۆپیشانده‌رانه ، دواتر په‌لاماریان دا وكشتیان و به یه‌كێك له ستونه‌كان هه‌ڵواسرا"، خه‌ڵه‌ف تیشى " چه‌ندین رێ و شوێن گیراوه‌ته به‌ر بۆ زانینى ورده‌كارى ئه‌و روداوه و راوه‌دۆنانى تاوانباران وله ئێستادا ئه‌و كه‌یسه راده‌ستى دادوه‌رى لێكۆڵینه‌وه كراوه و فه‌رمان به پۆلیسى باب ئه‌لشێخ كراوه به‌ئه‌نجامدانى لێكۆڵینه‌وه‌یه‌ك بۆ ئه‌و رووداوه ، هه‌روه‌ها هێزه ئه‌منیه‌كان زۆربه‌ى به‌ڵگه‌كانى له به‌رده‌سته له ئه‌نجامده‌رانى ئه‌و روداوه ".\n1.ئۆپراسیۆنه هاوبه‌شه‌كان:له‌ڕووى سه‌ربازییه‌وه ده‌توانین به‌رپه‌رچى هه‌ر په‌لامارێكى ده‌ره‌كى بده‌ینه‌وه\n2.وته‌بێژى فه‌رمانده‌ى گشتى:ده‌ستگیركردنى چوار سه‌رانى تیرۆرستى كه‌شانه نوستووه‌كان له‌ناوچه جیاجیاكانى شارى موسڵ به‌ڕێوه‌ده‌به‌ن\n3.ڕاگه‌یاندنى ئه‌منى:بۆمبێكى چێندراو به‌كاروانێكى هاوپه‌یمانى نێوده‌وڵه‌تى له‌زیقار ته‌قییه‌وه\n4.ئەنجومەنی ئاسایشی نیشتیمانی سەرکۆنەی دەستدرێژییەکانی تورکیاى بۆ سەر خاكى عيَراق کرد


گە نجان و خوێندکار لەبەر دەم داخوازی ئەمڕۆوسبەیدا\nقسە کردن لەسەر خوێندکار و گەنج وەك تەوەرێکی زیندوو بەردەوام سەرنجی میدیاکانی کێش کردووە لەکا تێکدا خوێندکارو گەنج توێژ ێکی زیندوی ناو کۆمە ڵگا یە.\nهەمیشە داخوازی بە پێی پێویستی دێنەکایەوە لە وانەش پەروەردە چ پەروەردەی خێزان بێت یان ئەو ژینگەیەی کەلە خوێندگا خوێندکار خۆی تێدا دەبینێتەوە وگەشەدەکات بەداخەوە باری کۆمەلایەتی وسیاسی سەرەرای باری ئابووری بوونی بۆ شاییە لەدا خوازییداکانیاندا دروست کردوەو قسەوباس لەسەر کێشەکان زۆرە دەبێت حوکمەتیش ئەوە لە پێشچاو بگر ێت لە کۆمەڵگاکانی ئەمرۆماندا.\nئەم بوشاییانە لەسەر یەکتر کە ڵەکە بوون دەبێ دان بەوەشدا بنێن کەهەسکردنی گەنج ئەمرۆ کێشەی دامەزاردن و خوێندن لەبنیادنانی هەیکەلی گەنجدا رۆڵیان هەیە چونکەلە سەردەمی دوێنێ لەم سەدەیەداپاشەکشەی کردووە بەلام لە مپەرەکانی ئەمرۆی بەردەم داخوازی گەنجان لە کۆمەڵگاکانی کوردا نەتوانراوە داخوازی نۆی لە پێشچاو بگرین و حکومەت کار بۆدابین کردنی داخوازیەکان بکات.\nبۆیە ناکر ێت کێشە ی گەنجان بە شێک نەبێت لە کێشە کانی کۆمە ڵگە و هێمای پێشکە وتنی حکومەت و هەموو کۆمەڵەگەئەو ئاستەیە کەکۆمەڵگە لە نوێگەری وهەڵکشانی بەرەو ژوردا بەرێت وداخوازی وئازادی لەم سەردەمەدا بەشێک دەبێ لە پرۆسەی دارشتنەوەی کۆمەڵگە یەکی نوێ لەگەڵ بونیادێکی کۆمە لایەتی جیاوازن ونوێدا .\nئەم رەوشە هەستیارێکی نوێی دە وێت کە هەموو کۆ مەڵگە بکرێنەوە بە حکومەت وحزب و دامەزراوە سیاسی و کۆمەلایە تی وسیاسیە جۆراو جۆرەکان و بێگومان ئەمەش هەوڵ وتێکۆشانی دەوێت.\nدە بێت گەنجانیش ژیرانە و هۆشیارانە رەفتار بکات وەلە هەموو بوارەکاندا شوێنی شیاوی خۆیان بگرنە بەر لەگەڵ دەوورووبەردا هەلی یەکسانیان هەبێت زۆر ئاساییە گەنجان لەهەر پلەیە کی لێپرسراوێتیدا بێ دەبێ هەوڵ بدەن ئەو دەرگایانەی لەبەردەم تواناکانیاندا داخراوە بیکەنەوەنەک داوابکەن دەرگایەن بۆ بکرێتەوە.\nچونکە کاتێ بەدەست خۆیان وبە هە وڵی خۆیان کۆسپ ولە مپەری بەردەم سەرکەوتن و پێشکەوتنیان کردوە ئیتر کەس ناتوانێت جارێکی ترلێیان دابخات چونکە بەبێ هاوکاروتێگەیشتنی هەموو چین و توێژەکان بۆ گەنجان سەخت دەبێت یەکسانی و چونیەکی بەدەست بهێن.\nبەڵێ توانایە زۆر لە ناو گەنجانی کورد داهەیە لەهەموو بوارەکانی ژیاندا دەتوانن ئەرکی سەرشانیان جێ بەجێ بکەن گرنگ ئەوەیە چۆن ئەم توانایەی بەکۆمەڵی کوردەواریی بناسێنن بیکەن بەدروشمی خۆیان ئەگەر حکومەت هاوکارنەبێت.


Pressfrihet och pressofrihet - Allehanda\nEpisode 2: Politics in Iraq and Kurdistan - Interview with Kamal\nshaho rezai @ShahoRez Twitter\neller. Borhan Yassin, 2001, Hawlati, 93 och 94. Research output: Contribution to specialist publication or newspaper › Specialist publication article. StartTidskrifter Hawlati.\nThis newspaper, similar to other sovereign online Newspapers, aims to off Products: Sbeiy working in digital media that include Sbeiy.krd website with it's social media channels, that publish its research in the areas of social Here about 30 popular hawlati sites such as hawlati.co (Hawlati — هاوڵاتی ڕۆژنامه‌یه‌كی سه‌ربه‌خۆو ئازاد و ئه‌هلییه). The best 3 similar sites: kurdmedia.com, sbeiy.com, komala.org. گه‌رمترین هه‌واڵ، نوێترین زانیارى، شیكارى سیاسى، بنكۆڵكارى پڕ زانیارى، هه‌واڵ و شیكارى ئابوورى، پێشهاته ژینگه‌ییه‌كان، فیچه‌رى ڤیدیۆى و به‌رنامه‌ى جیاواز ته‌نیا له تۆڕى هه‌واڵى سلێمانى ببینه. Access and share logins for hawlati.com.\n#hawlati #nr12 #tecnicoemsegurançadotrabalho #ashqakam #smel #belogo #ali_bokani #bokane #rawazjaza #placafotovoltaica Enligt Nawbaz Goran på den ansedda tidningen Hawlati är det inte ovanligt att på tidningen Hawlati 11 augusti Intervju med Nazi Khaled, generaldirektör för 13 ئاپریل 2011 Hawlati.info.\nHawlati.info - Pdf-dokument och e-böcker Gratis nedladdning\nShare your videos with friends, family, and the world Hawlati. 42,867 likes · 2 talking about this.\nلەماوەی ٢٤ کاتژمێری ڕابردوو سێ حاڵەتی گیانلەدەستدان بە کۆرۆنا لە سلێمانی تۆمارکراوە What marketing strategies does Hawlati use? Get traffic statistics, SEO keyword opportunities, audience insights, and competitive analytics for Hawlati. Rojnamey Hawlati boçunî kesayetyekan derbarey Zakaria billaw dekat.\nهاوڵاتی ڕۆژنامه‌یه‌كی سه‌ربه‌خۆو ئازاد و ئه‌هلییه Hawlati Independent Newspaper December 8, 2008 Sulaimaniyah, Kurdistan region 'Iraq', — Hawlati newspaper issue 480 published an article from the Financial Times in which five paragraphs out of seven were dedicated to key political issues like Kirkuk, but Hawlati selected two headlines that serve nothing except for simply fueling the fire of hatred among citizens towards the Kurdistan region authority. 8,463 Followers, 0 Following, 427 Posts - See Instagram photos and videos from کۆمەڵگەی پزیشکی هاوڵاتی (@hawlati.polyclinic) کۆمەڵگەی پزیشکی هاوڵاتی-مجمع هاولاتي الطبي, As Sulaymaniyah, Iraq. 28,082 likes · 858 talking about this · 11 were here. P40 och P40 Pro är de senaste telefonerna från Huawei. Få den senaste Leica-kamerateknologin med 50 MP i huvudkameran, 4K, 5G och flera andra banbrytande funktioner. 2012-08-13 · De senaste tweetarna från @SiteHawlati 2500 ساڵ لە مێژووی کەنداوی گەورەی چین "گراند کەناڵ" لە تابلۆیەکدا پیشان دەدرێت (تۆڕی میدیایی رووداو) گرووپێکی میدیایی سەربەخۆی کوردیی ئازادە، لە بوارەکانی میدیای بیندراو و بیستراو Reach our customer service team, anytime, available 24/7 Call us now. FAQ Awene, Sulaimania, Iraq.\nSeptember 9, 2019 11:19 AM EDT Med P40 Pro bidrar Huawei med spjutspetsfunktioner men är trots det en underdog. Share your videos with friends, family, and the world Hawlati. 42,867 likes · 2 talking about this. بوێری و راستگۆیی، بێ لایەنی بنەمای کارکردنمانە. Awena is a weekly independent Kurdish newspaper, published every Tuesday in Sulaymaniyah, Iraqi Kurdistan.. Awena means “The Mirror” in Kurdish.\n8,463 Followers, 0 Following, 427 Posts - See Instagram photos and videos from کۆمەڵگەی پزیشکی هاوڵاتی (@hawlati.polyclinic) کۆمەڵگەی پزیشکی هاوڵاتی-مجمع هاولاتي الطبي, As Sulaymaniyah, Iraq.\nراگەیەنراوێک لە رۆژنامەی هاوڵاتی-یەوە - Kurdipedia\nAccording to the independent newspapers Awene, Hawlati and Lvinpress several young people Chefredaktören för den kurdiska tidningen Hawlati, Abed Aref, är en desillusionerad kurdnationalist. – År 2003 tyckte folk här att USA var bra för Avenex, samt Ms Ala Lattif Abdulkarem, journalist p tidningen Hawlati.\nHedern fick 220 kvinnor att bränna sig till döds Aftonbladet\n533 033 gillar · 19 748 pratar om detta · 81 har varit här. ئاوێنه نیوز، سایتێكی ره‌خنه‌گرانه‌ی سیاسیه.. newsawene@gmail.com Hawlati and Awene Editors on Trial (Awene online) The Sulaimanyah court is expected to decide on the case of (former Hawlati editor and Awene founder) Asos Hardi and (Hawlati editor-in-chief) Twana Osmanhas, who were sued by Omar Fatah, Kurdish regional government prime minister for Sulaimaniyah. Issue No. 1. ﻫﺎﻭﻵﺗﻲ ﻫﺔﻭﺍﻷﺀ ﺳﻴﺎﺳﺔﺕ hewal_hawlati@yahoo.com ﺫﻣﺎﺭﺓ ) (١ﺿﻮﺍﺭﺷﺔﻣﻤﺔ ٢٠٠٩/٤/٢٨ Sbeiy is a professional Newspaper that is based on a collective voice of proficient and independent journalists and has been shaped by hard working, correspondents. This newspaper, similar to other sovereign online Newspapers, aims to off Products: Sbeiy working in digital media that include Sbeiy.krd website with it's social media channels, that publish its research in the areas of social Here about 30 popular hawlati sites such as hawlati.co (Hawlati — هاوڵاتی ڕۆژنامه‌یه‌كی سه‌ربه‌خۆو ئازاد و ئه‌هلییه). The best 3 similar sites: kurdmedia.com, sbeiy.com, komala.org.\nپۆست هەمی رەنگ på Instagram: " ـــــــــــــــــــــــــــــــ @sabir.loyal\nFind more data about hawlati. Kurdistanpost News site. ئەم ساڵانە ساڵانی وێرانبوونی شار و برسێتی و بازاڕی ڕەش و ساڵانی و نبوونی منداڵی بێلانە، ساڵانی زامدارانی جەنگ و نەخۆشی و داماوی نەهامەتێکانە. (تۆڕی میدیایی رووداو) گرووپێکی میدیایی سەربەخۆی کوردیی ئازادە، لە بوارەکانی میدیای بیندراو و بیستراو نرخی نەوت بەرزبوەوە.


Diplomatic Magazine | لە بەیاننامەی 11ی ئازارەوە بۆ ڕێكەوتنامەی جەزائیرو هەرەسی شۆڕشی ئەیلوول\n"سەعات یازدەو نیوی شەو بارزانی‌و سەددام هەردوكیان ئیمزای خۆیانیان لەسەر دانا"\nلە بەیاننامەی 11ی ئازارەوە بۆ ڕێكەوتنامەی جەزائیرو هەرەسی شۆڕشی ئەیلوول\nبە بۆنەی ڕێكەوتنی 11ی ئازارەوە، خەڵكی عێراق‌و كوردستان دەستیان بەشایی‌و زەماوەند كرد، ڕۆژانی 12و 13و 14ی مانگی ئازاری 1970 كرایە پشووی فەرمی، بۆ پیرۆزباییكردنی ڕێكەوتننامەكە، پارتی بڕیاریدا، لەڕۆژی نەورۆزدا خۆپیشاندانی گەورە لە بەغداد ساز بكەن‌و هەر لقێكی پارتی 100 ئەندامی بەجلوبەرگی كوردییەوە ڕەوانەی بەغداد كرد.\nلەمەیدانی تەحریری شاری بەغداد، ئەحمەد حەسن بەكر، سەرۆككۆماری عێراق‌و سەددام حسێن جێگری سەرۆككۆمارو دكتۆر مەحمود عوسمان‌و سامی عەبدولڕەحمان‌و ئیدریس بارزانی‌و مەسعود بارزانی، پێشوازییان لە جەماوەری خۆپیشاندەری شادو مەسروری ڕێكەوتننامەی 11ی ئازار كرد.\n" من لێرە بەناوی پارتی‌و سەرۆكەكەیەوە ڕایدەگەیەنم كە، ئەو چەكەی هەتا دوێنێ لە سینگی یەكتریمان دەكرد، ئەمڕۆ ڕووبەڕووی دوژمنی هابەشی دەكەینەوە"، دكتۆر مەحمود عوسمان، لەمیانی ئەو وتارەدا كە لەوێدا پێشكەشیكردووە وایوتووەو ئەحمەد حەسەن بەكری سەرۆككۆماری عێراقیش داوای لێكردووە، ئەو وتانەی دووبارە بكاتەوە.ڕێباز، نووسەری كتێبی" قەندیل بەغدای هەژاند" كە خۆی ئەو ڕۆژە لەوێ ئامادەبووە، وای نووسیوە.\nلەدوای ڕێكەوتنامەی 11 ی ئازار حكومەتی بەعس هەوڵیدا به چەشە خۆركردنی لێپرسراوانی شۆڕش بە پارەو ئۆتۆمبێل‌و قۆنتەرات ، تاوەكو بیریان بەلای شۆڕشەوە نەمێنێ، زۆربەیان كەوتنە كاركردن بۆ خۆ دەوڵەمەند كردن‌و بۆ پڕكردنی گیرفانی خۆیان بە ناشەرعی، هەندێكیان بوون بەقۆنتەراتچی‌و سەیارەی مارسیدسیان لە كوەیتەوە دەهێنا".\nلە كۆتایی مانگی كانوونی دووەمی ساڵی 1969، ڕۆژنامەی " سەورە"ی زمانحاڵی حیزبی بەعس بەناونیشانی " كیف سبیل حل المسألە الكردیە" زنجیرە وتارێك بڵاو دەكاتەوەو ئەوە دەبێتە دەروازەی دەستپێكردنی گفتوگۆی نێوان سەركردایەتی پارتی‌و حیزبی بەعس.\nلە مانگی ئەیلولی ساڵی 1969،" سەرتیپ تاریق" فەرماندەی هێزەكانی عێراق لە بەری ڕەواندز، چوویە لای بارزانی لە " ناو پردان"و پەیامی خواستی گفتوگۆكردنی حیزبی بەعسی بە بارزانی گەیاند.\nلە كۆتا ڕۆژەكانی ساڵی 1969دا، یەكەمین پەیوەندی فەرمی بۆ دەستپێكردنی گفتوگۆ دروستبوو، كاتێك كە حكومەتی بەعس، " سەمیر نەجم"ی ئەندامی سەركردایەتی حیزبی بەعس‌و " فواد عارف"ی نارد بۆ ناوپردان بۆ لای مەلا مستەفا.\nلە 21- 12- 1969 سەددام حسێن كە ئەوكات جێگری سەرۆككۆماری عێراق بوو، سەرۆكایەتی گروپی كاری گفتوگۆی گرتە ئەستۆو لەیەكەم هەنگاودا، لەڕێگەی " دارا تۆفیق"ەوە ئەو پەیامەی دایە سەركرایەتی شۆڕشی ئەیلوول كە دەبێت كورد پەیوەندی لەگەڵ ئێراندا بپچڕێنێ، دارا تۆفیق كە ئەوكاتە بەنوێنەرایەتی بارزانی لە بەغدا بووە، ئەو بەڵێنەی داوەتە سەددام.\nلە كۆتا ڕۆژی ساڵی 1969دا، وەفدێك بەسەرۆكایەتی دكتۆر مەحمود عوسمان‌و بەیاوەری سامی عەبدولڕەحمان‌و نوری شاوەیس‌و ساڵح یوسفی دەچنە بەغدا بۆ گفتوگۆ، هەر لەو كاتەشدا كە وەفدی كوردی لەبەغداد دەبن، سەددام حسێن دەچێتە ناوپردان بۆ لای بارزانی‌و ئیدی پرۆسەی گفتوگۆكردن‌و ڕێكەوتن دەچێتە قۆناغێكی باڵاوە.\nسەبارەت بە هاتنی سەددام حسێن بۆ ناوپردان، مەسعود بارزانی دەڵێت:" سەرمان سوڕما، چونكە بێئەوەی ئەندامێكی سەركردایەتی ئێمە لەگەڵ خۆی بهێنێ، كە ئەو دەم لەبەغداد بوون هاتبوو، لێمان پرسی ئەمە بۆ وابووە، سەعدون غێدان كە یاوەری سەددام بوو، وەڵامی داینەوە كە ئەوان خەریكی گفتوگۆن لەگەڵ برادەران‌و هەموویان تەندروستییان باشەو ورەیان بەرزە".\nپاش چەند گەڕێكی گفتوگۆ، لە 10- 3- 1970 بارزانی‌و سەددام حسێن، لە قوتابخانەكەی ناوپردان ڕەشنووسی ڕێكەوتننامەیەكیان واژۆ كرد، ئەو ڕێكەوتننامەیەی كە بە ڕێكەوتننامەی 11ی ئازار ناوی دەركرد.\nمەسعود بارزانی دەڵێت:" داڕشتنی ماددەكانی ڕێكەوتنەكە لەشەوی 10-11- 3- 1970 تەواو بوو، سەعات یازدەو نیوی شەو بارزانی‌و سەددام هەردوكیان ئیمزای خۆیانیان لەسەر دانا".\nسەددام بە ئیدریس بارزانی وت: " بە باوكت بڵێ ناچارمان نەكات تەنازول بۆ شای ئێران بكەین، ئامادەین بۆ لادانی مەترسی لەسەر عێراق، تەنازول لەسەر شەتولعەرەب بكەین".\nناوەرۆكی ڕێكەوتننامەی 11ی ئازاری نێوان حكومەتی بەعس‌و سەركردایەتی شۆڕشی ئەیلوول، لە 15 بەنددا گەڵاڵە كرابوو، سنوری ناوچەی ئۆتۆنۆمی‌و بونیادی بەڕێوەبردنی ناوچەی ئۆتۆنۆمی‌و پەیوەندی نێوان مەركەزو ناوچەی ئۆتۆنۆمی، سێ لە تەوەرە بنەڕەتییەكانی ڕێكەوتنەكە بوون.\nماددەی 4ی ڕێكەوتنەكە داننانبوو بە ئۆتۆنۆمی كورددا، لە چوارچێوەی شارە كوردییەكان‌و هەموو ئەو شوێنانەی، كە لەسەر ژمێرییەیەكدا دەردەكەون زۆرینەی دانیشتوانەكەی كوردن.\nكۆسپی سەرەكی گفتوگۆی نێوان حكومەتی عێراق‌و شۆڕشی كورد، پرسی دیاریكردنی سنوری جوگرافی ناوچەی ئۆتۆنۆمی بوو، هەر ئەوەش ڕێكەوتنەكەی پەكخست.\nبەندەكانی تری ڕێكەوتنەكە تایبەت بوو بە خوێندن‌و بەكارهێنانی زمانی كوردی‌و دامەزراندنی كوردەكان لە دامودەزگاكانی حكومەتی عێراقیدا.\nزانیارییەكانی تایبەت بە ڕێكەوتنی 11ی ئازار، جەخت لەوە دەكەنەوە كە حكومەت عێراقی پاش ئەوەی نەیتوانیوە لە هەوڵە سەربازییەكانی بۆ دامركاندنەوەی شۆڕی كورد سەركەوتن بەدەست بێنێت‌و لەشەڕەكانی دژ بەكورددا زیانی گەورەی مرۆیی‌و ماددی بەركەوتووە، بۆیە بیری لە ڕێگا چارەیتر كردووەتەوەو لەگەڵ سەركردایەتی كورددا دەستی بە گفتوگۆ كردووە.\nلەسەروبەندی ڕێكەوتنی 11ی ئازاردا، باڵی مەكتەبی سیاسیی پارتی، بەڕێبەری برایم ئەحمەدو مام جەلال لای حكومەتی عێراقیبوون‌و لەناكۆكی تونددا بوون لەگەڵ مەلا مستەفای بارزانیدا، مام جەلال، سەبارەت بە بەیانی 11ی ئازار دەڵێت: حكومەت باسی بەیانی 11ی ئازاری لەگەڵ ئێمەدا كرد، لەناو خۆیاندا باسیان دەكرد لەگەڵ كێدا مۆری بكەن، ئەوەبوو لەگەڵ بارزانی مۆریان كرد، ئەگەر لەگەڵ ئێمە مۆریان بكردایە، ئەتوانرا بڵێین كە مەلا مستەفا تەواو بوو ئەبوو، بەڵام كە لەگەڵ ئەواندا كردیان، ئەوە بوو ئێمە لەڕووی سیاسییەوە تەواو بووین".\nمام جەلال لە كتێبی " دیداری تەمەن"دا ئاماژەی بەوەشداوە، سەرباری ئەوەی لەڕووی حیزبییەوە زیانیان لێكردووە، بەڵام ئەوان، وەكو باڵی مەكتەبی سیاسی بڕیاریانداوە پشتگیری بكەن، چونكە پێیانوابووە ڕێكەوتنەكە بۆ كورد باشبووە.\nئەحمەد بانیخێڵانی یەكێك لەسەركردەكانی حیزبی شیوعی لەو دەمەدا، باسلەوە دەكات كە پاش تێكشانی بەعس لەشەڕی دەستەویەخەدا لەگەڵ كورد، بە ناچاری پەنای بۆ گفتوگۆی ئاشتییانە بردووە لەگەڵ كورددا.\nبە وتەی برایم ئەحمەد، لەوكاتەدا بەعسییەكان بە تەواوی ماندوو بووبوون‌و بارزانی دەیتوانی لەمانە پتر داوا بكات.\nلەگەڵ ئەوەدا كە بەشێكی زۆری نێوەرۆكی ڕێكەوتنەكە چووەتە بواری جێبەجێكردنەوە، بەڵام ڕێبەرانی بەعس، سەبارەت بە سنوری جوگرافیی ناوچەی ئۆتۆنۆمی، نەك هەر هەنگاوی جیدییان نەناوە، بەڵكو بەردەوام لەهەوڵی ئەوەدابوون كە ناوچە كوردنشینەكانی كەركووك‌و ناوچە نەوتیییەكان لە كوردستان داببڕن.\nدیارینەكردن‌و نەچەسپاندنی سنوری ناوچەی ئۆتۆنۆمی لەسەرەتای ڕێكەوتنەكەوە بەیەكێك لە خاڵە هەرە لاوازەكانی سەركردایەتی كورد دێتە ئەژمارو یەكێك لە خاڵە لاوازەكانی ڕێكەوتنەكە ئەوە بوو كە دیاریكردنی سنوری ناوچەی ئۆتۆنۆمی بە ئەنجامدانی سەرژمێریی سپێر درابوو.\nكریس كۆچێرا، دەڵێت:" چۆن كوردەكان بەوە ڕازیبوون كە ڕێكەوتننامەیەك واژۆ بكەن كە سنورەكانی ناوچەی ئۆتۆنۆمی ڕانەگەیاندووەو دیارنەكردووە".\nبەبڕوای دكتۆر حوسەین محەمەد عەزیز، هەر لەسەرەتاوە ڕێكەوتننامەی 11ی ئازار هێندە درزو كەلێنی گەورەو گچكەی تێدا بووە، بەشی ئەوەی دەكرد لایەكیان لێی پەشیمان بێتەوە‌و شەڕ دەست پێبكاتەوە، ئەو دەڵێت:" هێندە ناكۆكی لەنێوان شۆڕشی كوردو بەعسییەكاندا هەبوو، هێندە پیلانگێڕی‌و شەڕی بچووك بچووك ڕوویدا، كەسێك كەمێك دوربین بووبێت، یەكسەر تێدەگەیی، ئەو تڕە كەڵەكەی نێوان پارتی‌و بەعس تا سەر بڕ ناكاو تێكدەچێتەوە".\nلە پاش ڕاگەیاندنی بەیاننامەی 11ی ئازار، هەرسێ پارێزگای سلێمانی‌و هەولێرو دهۆك دەكەوێتە ژێر دەسەڵاتی پارتییەوەو " عەلی عەبدوڵڵاو عەبدولوەهاب ئەتروشی‌و هاشم عەقراوی" دەبنە پارێزگاری ئەو سێ شارە.\nبەپێی ڕێكەوتنەكەش لە حكومەتی عێراقیدا، پێنج وەزیر بە كورد دەدرێت، سامی عەبدولڕەحمان، وەزیری كاروباری باكور- فائز جەلال، وەزیری كشتوكاڵ- ساڵح یوسفی، وەزیری دەوڵەت- نوری شاوەیس وەزیری ئەشغاڵ‌و ئاوەدانكردنەوە- ئیحسان شێرزاد- وەزیری شارەوانی.\nهەر بەپێی ڕێكەوتنەكە، دەبوو جێگری سەرۆككۆماری عێراق كورد بێت، لە هەشتەمین كۆنگرەی پارتیدا كە لە 10- 7- 1970 لە گەڵاڵە بەسترا، كۆنگرە "حەبیب محەمەد كەریم" كە سكرتێری پارتی بوو بۆ ئەو پۆستە دەستنیشان كرد، بەڵام بەبیانووی ئەوەی كە حەبیب ئێرانییە، لەلایەن سەرانی حیزبی بەعسەوە ڕەتكرایەوەو داوایان كرد كە مەلا مستەفا خۆی، یان ئیدریسی كوڕی ئەو پۆستە وەربگرن.\nئەحمەد بانیخێڵانی دەڵێت:" لەسەرەتای بەیانی 11ی ئازارەوە، تا ناوەڕاستی ساڵی 1971، پارتی هێجگار گەشبین بوون بە پەیوەندی نێوان خۆیان‌و بەعس، هەتا بارزانی وتبووی هەندێك لە ئێمە لە بەعسییەكان بەعسیترن، ئەویش ئەنجامی ئەو گەشبینییە لە ڕادە بەدەرەو هەڵدان بە باڵای بەعسدا بوو".\nئەحمەد بانیخێڵانی لە بیرەوەرییەكانیدا ئاماژەی بەوەشداوە كە بارزانی خۆی گەشبین نەبووەو لە چاوپێكەوتنێكی نێوان بارزانی‌و سەددامدا، ڕۆژنامەنووسێكی فەرەنسی لە بارزانی دەپرسێت كە ئاسۆی مەسەلەی كوردو پەیوەندی نێوان ئێوەو بەعس پاش بەیانی 11ی ئازار چۆن دەبینێ، بارزانیش وتوویەتی:" داوای ئەو وەڵامە لەسەددام بكە، چونكە وەڵامەكەی لای ئەوە".\nنووسەری كتێبی " قەندیل بەغدای هەژاند" ئاماژ بەوە دەكات كە چوارساڵی مفاوەزات هەلێكی لەبار بووە بۆ ڕێكخستنی پێشمەرگەو ئامادەكردنیان بۆ ڕۆژێكی پێوویست، كەچی بە پێچەوانەوە هێزی پێشمەرگەیان پشت گوێ خستووە"\nبە تێپەڕبوونی كات، نەك هەر بەندەكانی ناو ڕێكەوتنە جێبەجێنەكرا، بەڵكو ڕۆژ لەدوای ڕۆژ ئاڵۆزی زیاتری بەخۆیەوە دەبینی‌و ئاسۆكانی شكستی ڕێكەوتنەكە دەردەكەوتن.\nكۆچكردوو، كەریم ئەحمەد، سكرتێری پێشووی حیزبی شیوعی كوردستان، كە ئەو كات‌و لەسەروەختی ڕێكەوتننامەی 11ی ئازاردا یەكێك لەسەركردەكانی حیزبی شیوعی عێراق بووەو وەفدی دانوستانكاری حیزبەكەشی بووە لە گفتوگۆكانیاندا لەگەڵ حكومەتی بەعس، لە كتێبی " ڕێڕەوی تێكۆشان"دا دەڵێت:" هەر لە ڕۆژانی یەكەمی ئیمزاكردنی بەیاننامەكەوە، بەعس بەڕەوتێكدا دەڕۆشت تا پەیوەندییەكانی لەگەڵ سەركردایەتی شۆڕشدا ئاڵۆز بكات".\nهەرچەندە حكومەتی بەعس ڕەتی كردە كە ئەوە كاری ئەوان بێت‌و لەو بارەیەشەوە، ئەحمەد حەسەن بەكری سەرۆككۆمار بروسكەی بۆ بارزانی نارد، هەوڵی تیرۆركردنی مەلا مستەفا لە 29ی ئەیلوولی 1971 لەلایەن حكومەتی عێراقییەوەو لەڕێگەی كۆمەڵێك مەلاوە، ڕادەی متمانەی نێوان كوردو حكومەتی عێراقی بەرەو لاوازی بردو بۆماوەیەك پەیوەندیی نێوانیان پچڕا.\nبە وتەی حەبیب محەمەد كەریم، كە لەوكاتەدا سكرتێری پارتی بووە، لەدوای هەوڵی تیرۆركردنی مەلا مستەفاوە، ڕێكەوتنەكە دەچێتە خراپترین دۆخیەوەو دەبێتە سەرەتای كۆتایی هاتنی گفتوگۆكان‌و پچڕانی پەیوەندییەكان.\nبەر لە پچڕانی تەواوەتی پەیوەندییەكان‌و دەستپێكردنەوەی شەڕ، گەڕێكی دیكەی گفتوگۆ دەستپێدەكاتەوەو لە 5-3- 1974، دارا تۆفیق، كە ئەندامی سەركردایەتی پارتی بووە، بە نامەیەكی بارزانییەوە دەچێتە بەغدادو چوار ڕۆژ دواتریش لەسەرداوای سەرانی حكومەتی عێراقی، ئیدریس بارزانی دەچێتە بەغداد.\nبە وتەی مەسعود بارزانی، لە دوا گەڕی گفتوگۆی ڕێكەوتنی 11ی ئازاردا، ئیدریس بارزانی لەگەڵ سامی عەبدولڕەحمان‌و نوری شاوەیس‌و دارا تۆفیق‌و ساڵح یوسفی دا، دەچێتەوە بۆ بەغدادو لەوێ سەددام پێی دەڵێت:" بە باوكت بڵێ ناچارمان نەكات تەنازول بۆ شای ئێران بكەین، ئامادەین بۆ لادانی مەترسی لەسەر عێراق، تەنازول لەسەر شەتولعەرەب بكەین".\nسەبارەت بە كەركووك كە خاڵی ناكۆكی بنەڕەتی هەردوولا بووە، مستەفا بارزانی بە دارا تۆفیق‌و ئیحسان شێرزاد دا، دوا پێشنیار بۆ حكومەتی عێراقی دەنێرێت‌و داوا دەكات كە كەركوك وەك خۆی بمێنێتەوەو لەلایەن هەردوولاوە بە هاوبەشی بەڕێوە ببرێت‌و ئیدارە هاوبەشەكەش سەر بەناوچەی ئۆتۆنۆمی بێت، هەرچەندە پێشنیارەكەی مەلا مستەفا تەنازولی تێدا بووەو پاشەكشە بووە لە خواستی بوونی كەركووك لە سنوری ناوچەی ئۆتۆنۆمیدا، بەڵام پێشنیارەكەی بارزانی لەلایەن حكومەتی عێراقییەوە ڕەفز دەكرێت‌و ئەمەش دەبێتە دوا وێستگەی گفتوگۆكانی تایبەت بە ڕێكەوتننامەی 11ی ئازار.\nلە 26- 3- 1974 دوای ئەوەی حكومەتی عێراقی دوو هەفتە مۆڵەت دەداتە ڕێبەرانی شۆڕشی كورد، لە مانگی چواری ئەو ساڵەدا، كابینەی حكومەتی عێراقی هەموار دەكاتەوەو لەبری پێنج وەزیرە كوردەكە، پێنج كەسی دیكەی كورد دەكاتە وەزیر كە بریتین لە " عوبەیدوڵڵای كوڕی مەلا مستەفاو عەبدولستار تایەر شەریف‌و عەزیز عەقراوی‌و هاشم عەقراوی‌و عەبدوڵڵا ئیسماعیل " مەلا ماتۆڕ"، ئەم دوانەی كۆتاییان ئەندامی سەركردایەتی پارتیبوون.\nجیا لەمەش حكومەت ئەو كەسانە بە نوێنەری كورد ناو دەبات‌و بەبێ ڕازیبوونی سەركردایەتی شۆڕش، تاكلایەنە، ناوچەی ئۆتۆنۆمی بەبێ كەركوك‌و شەنگال‌و خانەقین، بۆ كورد ڕادەگەیەنێت.\nبەوتەی دكتۆر حوسەین محەمەد عەزیز، لە ساڵی 1974دا بەعس تەواو بەهێز بووەتەوەو حیزبی بەعسە لاوازەكەی ساڵی 1971 نەماوەو تواناو دەسەڵاتی زۆر گەورەی هەبووە، بۆیە لە ڕێكەوتننامەكە پەشیمان بووەتەوەو ملی بۆ داخوازییەكانی كورد نەداوە.\nچوار ساڵی دانووستان‌و گفتوگۆی نێوان بارزانی‌و حكومەتی عێراقی، هەلی گەورەی ڕەخساند بۆ بەهێزبوونەوەی حكومەتی عێراقی‌و پشتكردنە داخوازییەكانی كوردو دواجاریش ئەنجامدانی ڕێكەوتننامەی جەزائیرو هەرەس پێهێنانی شۆڕی ئەیلوول.\nلە ئاستی ناوخۆی شۆڕشیشدا، تا ڕادەیەكی هێجگار زۆر، سیحری شۆڕش بەتاڵبوویەوەو تا دەهات متمانەی خەڵكی كوردستان بە كاربەدەستانی شۆڕش لاوازتر دەبوو.\nنوسەری كتێبی " قەندیل بەغدای هەژاند" كە ئەو سەردەمە كادیری پێشەكەوتووی پارتی بووەو لەناوجەرگەی ڕووداوەكاندا ژیاوە، دەنووسێت:" چەشە خۆركردنی لێپرسراوانی شۆڕش بە پارەو ئۆتۆمبێل‌و قۆنتەرات لەلایەن حكومەتی عێراقییەوە، تاوەكو بیریان بەلای شۆڕشەوە نەمێنێ، زۆربەیان كەوتنە كاركردن بۆ خۆ دەوڵەمەند كردن‌و بۆ پڕكردنی گیرفانی خۆیان بە ناشەرعی، هەندێكیان بوون بەقۆنتەراتچی‌و سەیارەی مارسیدسیان لە كوەیتەوە دەهێنا".\nنووسەری كتێبی " قەندیل بەغدای هەژاند" ئاماژ بەوە دەكات كە چوارساڵی مفاوەزات هەلێكی لەبار بووە بۆ ڕێكخستنی پێشمەرگەو ئامادەكردنیان بۆ ڕۆژێكی پێوویست، كەچی بە پێچەوانەوە هێزی پێشمەرگەیان پشت گوێ خستووە.\nڕێباز دەشڵێت: بەیانی 11ی ئازار شتێكی گرنگی ئاشكرا كرد، ئەویش ناسینی لێپرسراوانی شۆڕش‌و گێڕانەوەیان بوو بۆ سەر ڕاستی خۆیان، هەندێك لە لێپرسراوان بە گەورەترین شۆڕشگێڕ ناسرابوون، كەچی لەكاتی ئاشتیدا هەڵووێستیان تەنها بۆ پاراستنی بەرژەوەندی خۆیان بوو".\nبۆ نووسینی ئەم ڕاپۆرتە سوود لەم سەرچاوانە وەرگیراوە:\nیەك: كورد لە سەدەی نۆزدەو بیستەمدا- كریس كۆچێرا- وەرگێڕانی – حەمە كەریم عارف- 2003- هەولێر.\nدوو: دۆزی كورد لە بازنەی پەیوەندییەكانی ئەمەریكاو عێراقدا – گۆران ئیبراهیم ساڵح- 2013- هەولێر.\nسێ: مام جەلال – دیداری تەمەن – ئامادەكردنی- سەلاح ڕەشید- 2017- سلێمانی.\nچوار: بارزانی‌و بزوتنەوەی ڕزگاریخوازی كورد- بەرگی سێیەم- مەسعود بارزانی.\nپێنج: قەندیل بەغدای هەژاند- ڕێباز – چاپی سێیەم- 2017- هەولێر.\nشەش: گەڵاوەریوەكانی درەختی ژیانم- یادو بیرەوەری- دكتۆر حوسەین محەمەد عەزیز- 2016- سلێمانی.\nحەوت: یادەوەرییەكانم- ئەحمەد بانیخێڵانی – 2012- سلێمانی.\nهەشت: ڕێڕەوی تێكۆشان- كەریم ئەحمەد- وەرگێڕانی – جەلال دەباغ- 2007- سلێمانی.


بەکر ئیسماعیل سیمینارێکی پێشکەش کرد – دەستەی گشتی ناوچە کوردستانیەکانی دەرەوی ئیدارەی هەرێم\nسەرەکی / هەواڵ / بەکر ئیسماعیل سیمینارێکی پێشکەش کرد\nبەکر ئیسماعیل سیمینارێکی پێشکەش کرد\nته‌مموز 17, 2017\tهەواڵ سەرەنج بنوسە 448 Views\nڕۆژی دووشەممە ڕێککەوتی ١٠ ی تەمموزی ٢٠١٧ بەڕێز (بەکر ئیسماعیل) بەڕێوەبەری پەیوەندیەکانی دەستەی گشتی ناوچە کوردستانیەکانی دەرەوەی ئیدارەی هەرێم لە ووڵاتی یابان بە هاوکاری زانکۆی هیرۆشیما سیمینارێکی پێشکەش کرد.\nلە سیمینارەکەدا باس لە کارەسات و نەهامەتیەکانی گەلی کورد کرا لەلایەن ڕژێمە یەک لەدوای یەکەکانی عێڕاق ، وە تیشکی خستەسەر کیمیابارانکردنی شاری هەڵەبجە و ئەنفال کردنی کوردان ، هەروەها ئاماژەی دا بە کارەساتی جەرگبڕ و لەیادنەکراوی ئێزیدیەکان لە شەنگار بە دەستی ڕێکخراوی تیرۆریستی داعش.\nلە تەوەرێکی تردا بەڕێزیان ڕووی گەشی کوردستانی نیشانی ئامادەبووان دا لەڕووی ئارامی و پێکەوەژیانی لەمێژینەی پێکهاتە جیاجیاکان.\nسیمینارەکە بووە مایەی ئاشنابوونی ئامادەبووان بە هەرێمی کوردستان لەڕووی شوێن ، زمان ، نەتەوە و گشت ڕووداوە نەخوازراوەکانی بەسەری داهاتوون.\nجێگەی وەبیرهێنانەوەیە (بەکر ئیسماعیل) لەڕیگەی وەزارەتی پلاندانانی حکومەتی هەرێمی کوردستان (ڕێکخراوی جایکا) بەشداری خولێکی سی ڕۆژەی کردووە بە ناونیشانی “پەروەردەی ئاشتی لەڕێگەی تێگەیشتنی هەمەلایەنە Peace Education Through Promoting Mutual Understanding” .\nبۆ دوواوە نصرالدین سندی ”ئەو ناوچەیەی توانای هەبوونی بنکەی هەڵبژاردنی هەبێت ، ڕیفراندۆمی تێدا ئەنجام دەدرێت”\nداهاتوو حه‌شدی شه‌عبی لە مانگێكدا دوو لیوا و فه‌وجێكی هێناوەتە کەرکووک\nشانەیەكی داعش دەستگیركران كە ئامادەكاریان بۆ كارەساتێكی گەورە لە كەركوك دەكرد\nسەرۆکی دەستە پێشوازی لە تۆڕی ڕێکخراوە مەدەنیەکانی هەولێر کرد


سه‌ره‌کی, ٠٣ ی مانگی هه‌شـت ٢٠١٩\nشه‌ممه ٣ ی مانگی هه‌شـت ٢٠١٩\nعەلی مەحمود: هەموو ئەو هۆکارانەی بوونە هۆێ ژینوسایدی ئیزیدیەکان هێشتا ماوون\nکێشەی ئیزیدیەکان لە زۆر روەوە بە هەڵواسراوی ماوەتەوە، هەرچەند خۆشبەختانە و لە کۆتاییدا ئەمرۆ لە پەرلەمانی هەرێمی کوردستان بە ژینوساێد ناسرا. ئاخۆ لە کەیسێکی وەهادا بۆ دەبێ ئەوەندە بخایەنی تا دان بە تاوانێکی لەو جۆرەدا بنرێت؟\nسەرۆک ترامپ بەرگری لە هەڵوێستی خۆی لەمەڕ دانانی باج لەسەر کاڵای چینی دەکات\nسەرۆکی ئەمەریکا ڕۆژی شەممە ڕایگەیاند بابەتەکانی پەیوەست بە چین بە باشی دەڕۆن و سور بوو لەسەر ئەوەی کڕیارانی ئەمەریکا باجی ئەو هاوردانە نادەن کە ئەو سەپاندویەتی بەسەر کاڵاکانی لەو وڵاتەوە دێن، هەرچەندە شارەزایانی ئابوری دەڵێن ئەمەریکاییەکان نرخەکەی دەدەن.\nمەلا فەرمان: بۆ جێبەجێکردنی مادەی 140 دەبێت فشاری جەماوەری دروست بکرێت\nدەبێت کورد بەوتارێکی یەکگرتوو دەست پیێکاتەوە و قۆناغەکانی مادەی 140 ببڕێت\nپێنجهەمین ساڵیادی کارەساتی شەنگال\nڕۆژی شەممە پێنجهەمین ساڵیادی هێرشەکانی داعشە بۆ سەر ئێزیدییەکان لە عێراق کە هەزاران کەسی تیادا کوژرا و ڕفێندرا.\nدەزگاکانی ڕاگەیاندنی سوریا: ڕێکەوتنێک سەبارەت بە وەستاندنی شەڕ لە ئیدلب کراوە\nدەزگاکانی ڕاگەیاندنی سوریا ئاماژەیان بەوەدا ڕێکەوتنێک کراوە سەبارەت بە وەستاندنی شەڕ لە کۆتا شوێنی هێزەکانی ئۆپۆزسیۆن لە باکووری ڕۆژئاوای سوریا لە کاتێکدا ڕێکخراوە مرۆییەکان دەڵێن ژمارەی قوربانیانی دەستی هێرشەکانی حکومەتی سوریا لە ناوچەکەدا لە زیادبووندایە


“ئەمیرەكەمان بێ ئیشە”..ئێوارەیەك لەگەڵ چەكدارەكانی ئەنسارولئیسلام\nكه‌شوهه‌وای دوای شه‌پۆلی سه‌رما و به‌فر.. پله‌كانی گه‌رما به‌خه‌به‌ر دێت\nنه‌وت له‌نێوان هه‌رێم و لیبیا، هاووڵاتیانی چ لایه‌كیان خۆشگوزه‌رانترن؟ [ڤیدیۆ]\nچالاکوانانى عێراق داواى داخستنى خاڵە سنورییەکان لەگەڵ ئێران دەکەن\nكۆمه‌ڵی ئیسلامی كه‌ی كۆنگره ده‌كات و چ گۆڕانكارییه‌ك ده‌كات؟[ڤیدیۆ]\nڤایرۆسی كۆرۆنا له ده‌روازه‌كانی هه‌رێم نزیكده‌بێته‌وه.. ده‌زگا ته‌ندروستیه‌كان چی ده‌كه‌ن؟\nكۆمه‌ڵ: پارتی و یه‌كێتی له به‌غدا زیاتر داكۆكی له پشكی خۆیان ده‌كه‌ن [ڤیدیۆ]\nلۆبی سێکتەری نەوتی هەرێمی کوردستان بە دوای کاندیدی خۆی لە هەڵبژاردنی ئەمریکادا دەگەڕێت؟ [تایبه‌ت]\nكۆمپانیای گۆگڵ (ناس نیوز) بۆ ئه‌نجامدانی پڕۆژه‌یه‌كی داهێنه‌رانه هه‌ڵده‌بژێرێت\n21:33 یه‌ك شه‌ممه 22 کانونی یەکەم 2019\nهاوینی 2002 شەڕو پێكدادانەكانی نێوان چەكدارانی ئەنسارولئیسلام و هێزەكانی یەكێتی كە سەروكاریی حكومەتی هەرێم (ئیدارەی سلێمانی) دەكرد رۆژ لەدوای رۆژ گەرمتر ئەبوو، لەوكاتەشدا رۆژنامەی (هاوڵاتی) بەرێژەیەكی زۆر سەرچاوەیەكی متمانەپێكراوی خەڵك بوو بۆ هەواڵ و راپۆرتی پەیوەست بە كێشمەكێشەكانی هەڵەبجەو هەورامان و وردەكاریی كڵافەی ئاڵۆسكاوی ناو ئیسلامییەكان.\nدەستەی نووسەرانی ئەم رۆژنامەیە بیرۆكەی گفتوگۆی رۆژنامەوانی سەركردەكانی ئەنساریان بەكارێكی باش زانی بۆ گواستنەوەی وێنەیەكیتری شەڕو پێكدادانەكان و بۆ ئەو مەبەستە لەگەڵ رۆژنامەنووس یەحیا بەرزنجی _ دا رایانسپاردین كە بچینە بیارە و لەوێ لەسەر وادەیەكی دیاریكراوی پێشوەخت لەرێگای ئیمەیڵەوە لەگەڵ سەركردەیەكی گروپەكە بەناوی محەمەد گفتوگۆیەكی رۆژنامەوانی بكەین.\nبەرزنجی قەمەرەیەكی سەواكرد بە (300) دینار كە تا ناو سەیدسادق شارەزابوو، عەسرێكی درەنگ چووینە ئەوێ و سەركردەكەی ئەنسارمان دی كە پێشتر لەبزوتنەوەی ئیسلامیشدا میدیاكاربو، لەوێ هاوكارییەكی سنوردار كراین لەسەر گفتی ئەوەی جارێكیتر بگەڕێینەوەو لەسەر بنەمای ئەم یەكترناسینە بەراییەمان.\nبۆ جاری دووەم كە بڕیارماندا بچینەوە چەند رۆژێك نێوانی بوو لەگەڵ سەردانی پێشتر و كاتێكی دەمەو عەسربوو، لەبەر گومان و دڵەڕاوكێش لە ئەركەكەمان وامان بەباش زانی پێشتر بچینە لای ڕابەری بزوتنەوەی ئیسلامی م. سدیق عەبدولعەزیز لەهەڵەبجە بۆ پرس و ڕای ئەوەی وەك بەدەم ئەم وادەو گفتەوە بچین یان نا؟ بەوپێیەی شارەزای ناوچەكەو دراوسێی ئەنسارولئسلام بوون، كەچووینە لای لە بارەگای م. س بزوتنەوە خۆی ئاسا پێشوازی لێكردین و وتی ئەگەر هەر سوورن بڕۆن با كاك فڵانە كەس بێت لەگەڵتان نەكا دووچاری كێشە ببن، لەوێ وەها خۆتان بناسێنن كە میوانی بزوتنەوەی ئیسلامین و لەئەمانی ئێمەدان.\nدوا عەسرێك چووینە بیارەو چەكدارێك لە خاڵی پشكنینەكە سەری هێنایە ژوورە: هیچی نا شەرعیتان پێ نییە؟، ئیتر شۆفێری تاكسییەكە كە ناوی لەتیف بوو تێگەیشت بۆ چ گۆبەنێك ئەچین و ئەم ناوچەیە كوێیە. زەردە پەڕێكی ئێوارە چوینە بارەگایەكی گەورەی ئەنسارولئیسلام لەناو بیارە، لەگەڵ دابەزینیشماندا پاسەوان و دەرگاوانەكان پەلاماری سەیارەكەیاندا كە مووروی شینی چاوەزاری بە دەعمی پێشەوەی سەیارەكەوەبوو بەتوندی هەڵیان پڕوكاند و وتیان ئەو (شرك) ـە چییە پێتان. لەتیف سوێندی خوارد و كەوتە پاكانە كردن كە ئەم سەیارەكەی كڕیوە ئەو موروانەی پێوە بووەو خەتای نییە لەوەدا.\nلەناو بارەگا چاوەڕێی سەركردەكەی ئەنسارمان دەكرد، قوبڵی سور و زەڵاتەو دۆی سارد لە سەر سەفرەی ژێر كەپرێكی بەردەم بارەگاكە دانرا چونكە چەكدارەكان هەر بە رۆژی روون دابەش ئەبوون بۆ پاسەوانی و كەمین دانان. فەرموو فەرموومان لێكراو دۆیەكی ساردی خۆماڵی خۆشیان دەرخوارد داین، بەڵام هەرچیمان كرد و كۆشامان لەتیف نەیخوارد، بانگی مەغریب درا قامەتی نوێژ دابەسترا، ئێمەش دەستنوێژمان شوشت و چووینە ریزەوە ئەبینین لەتیفی شۆفێر دەرقاچەی شەرواڵەكەی نوشتاندووەتەوە عەینی هی چەكدارەكانی ئەنسار (إزار) ی كردووە نەبادا بەدەردی نوشتەو چاوەزارەكە بڕوات.\nدوای نانخواردن چووینە لای سەركردەكەی ئەنسار بەڵام بەبێ ئەوەی بهێڵن نە ریكۆردەر و نە قەڵەم و كاغەز دەربكەین و وتیان لەسنووری ئێمە دەرچوون دەست بكەن بە یاداشتكردنی ناوەڕۆكی ئەوەی ئێستا گوێبیستی دەبن و ببورن لەوەیاندا. دوای دیدارەكە ماڵئواییمان لەبارەگا كرد و هێشتا تاریكی دانەهاتبوو لەنزیك زەردەهاڵ لادراینە شیوێكەوەو لەوێ كۆمەڵێك چەكدار كە پیاوێكی ڕیش ماش و برنج باڵا مامناوەند بەناوی مام … سەرۆكایەتی دەكردن و خەڵكی سنوری خەلیفان و هەریر بوون كەوتنە هەڕەشەلێكردن و چاو سووركردنەوە لێمان.\n+ كێ رێگەی داوە بێ بۆ ئێرە؟ ئێوە هەمووتان جاسوسن و ئەبێ تەمێ بكرێن.\n_ كاكە ئێمە لەسەر ئەمانی ئەمیرەكانی خۆتان هاتوین و ئەگەر شتێك لەخۆمان شك ببەین یان پیاوخراپ بین بەپێی خۆمان نەئەهاتین بۆ سنوری دەسەڵاتتان.\n+ ئەمیركان كە رێگەیان داوە بەئێوە بێن بۆ ئێرە بێ ئیشن، ئەگینا كوشتنی كافر و هەڵدانەوەی گۆڕی موشریك و جیهادكردن مقابەلەو تەجیل و جەریدەو قسەكردنی پێ ناوێ و لەجیاتی ئەوە چەندین ئیشیتری مەیدانی هەیە بۆ نایكەن؟! (ئەمە كاتێكە هێشتا مشتومڕی هەڵدانەوەی گۆڕی شێخانی نەقشبەندی لەبیارە هەر گەرمە).\n_ راستە و ئەوەیان ڕوانینی جەنابتە بۆ شێوازی كاركردنتان بەڵام ئازاردانی ئێمە ڕەوا نییە چونكە یەكەم ئێمە لەسەر وەعد و بەڵێن هاتوین، دووەم میوانی بزوتنەوەشین و سێیەم پێمان نەوتراوە مەین و ئینكاریمان كردبێت.. تەنانەت خوداش تا ئاگاداریی كەسێكی نەكردبێ سزاو لێپرسینەوەی لەگەڵ نەكردوون.\n+ یەكێك لەچەكدارەكان لەپڕا قسەی بەمام … بڕی: ئەوەیان زۆر دەمی درێژە با تەمێی بكەین..\n_ كاكە بۆچی دەمم درێژە ئێمەش موسوڵمانین و وەك ئێوە نوێژ ئەكەین، ئیتر چۆن ڕەوایە ئازارمان بدەن یان بمانكوژن..\n+ ئەها دەی سا وەڵا مادەم نوێژ ئەكەن و ڕازین لەژێر دەستی كافر دانیشتن و بەحوكمی ئەوان ڕازین ئەوە مورتەدن و بشكوژرێن خوێنتان نییە و ئەوانیتر كافر و ئێوە مورتەدن (چەكدارەكە)\n+ مام … بەتوڕەییەوە: جارێكیتر نەڵێی میوانی بزوتنەوەین، ئێستا ئێوە لەدەستی ئێمەدان و هەر بڕیارێك بدەین 20 بزوتنەوەش قسە بكات هیچ ناخوات… لەم كاتەدا چاوساغە هاوەڵەكەمان لەگەڵ مام … دەمی تێگیرا و بەخێرایی بەرەو بارەگاكە گەڕایەوە تا شێك بكات بۆ رزگاركردنمان.\n+ بڕوانە سەیری ئەمانە ناكەیت چۆن ئەیانەوێ فریومان بدەن و جلی كوردیشیان لەبەر كردووە بۆ ئەوەی گومان نەكەین جاسوسن.\n_ لەم كاتەدا یەحیا بەرزنجی وتی كاكە ئەوە چ قسەیەكە هەموومان كوردین و منیش بەرزنجیم و وەك ئێوە كوردم خۆ لەئەستێرەیەكەوە نەهاتووین..\n+ مام …: ئەها… خزمی … تاغوتیشی “دەی دەی”…\n_ دەممان بووە تەڵەی تەقیوو و هێندەیتر هەڵوێستمان لاوازبوو، بەڵام شانسمان هەبوو كە چاوساغەكەی م. سدیق لەبارەگاكە خەڵكی هێناو بەپڕتاو هاتن كە ئەوانە لەسەر ئیزنی خۆمان هاتوون و لێگەرێن با بڕۆن و بەمجۆرە لەدەستی چەكدارەكانی مام … دەریانهێناین.\nلە شەوێكی تاریكدا و بەبێ هەڵكردنی لایتی سەیارە چاوساغەكەمان گەیاندەوە هەڵەبجە، لەوێش ماجەراكەمام بۆ م. سدیق گێڕایەوەو سوپاسمان كرد و بەرەو سلێمانی گەڕاینەوە، كاتێك كە گەشتینە گومرگەكەی سەید سادق یەحیا بەلەتیفی شۆفێری وت ئیتر مەترسی نەماو ئەوانە پۆلیسی حكومەتن، ئەوجا لە چەكدارەكانی ئەنسار خراپتر لەتیف تەقییەوە بەڕوومانداو هەرچی خراپەیە پێی كردین لەسەر ئەوەی بەسەرمان هێنا و وتی “ئێوە ئەگەر خۆتان لا مەبەست نەبوو، من ماڵ و مناڵ و دایك و خوشكم هەیەو بۆچی ژیانتان خستمە مەترسی؟.\nیەحیا پرسی: تۆ واز لەوە بێنە، ئەوە لەمەترسی دەرچووین، توخوا بۆچی لەو دۆ ساردە تازە خۆشەت نەخوارد خۆ زۆرمان پێ وتیت، بەخوا خەسارت لەخۆت دا… ئەویش هێشتا هەر توڕەیە: بەخوا جوانە من لەسەر موروویەكی شینی دەعمیی سەیارەكەم خەریكبوو سەرم بكەن بەقوڕا، تۆش ئەتەوێت ماستاوو دۆ بئاڵێ بە سمێڵی درێژما و لەسەر بەرسمێڵ نەكردنیش سەرم بچێ بە قوڕا.\nتێبینی: هەرچەندە 18 ساڵ زیاتر بەسەر ئەم ماجەرایەدا تێپەڕیوە بەڵام تا ئێستا باسمان نەكردووە چونكە پاش راوێژكردن لە هاوڵاتی وترا ئێمە بۆ ئەوە ناچین بۆ ئەو جێگایانە تا خۆمان ببینە هەواڵ و پێویست ناكات. لەم رۆژانەش كە رابەری پێشووی بزوتنەوە م. شێخ سدیق كۆچی دوایی كرد لەگەڵ یەحیا بەرزنجی ئەو یادەوەرییەمان بیری یەكتر هێنایەوەو لەنێوانی خۆمان وتمان ئەوە بۆ نەیگێڕینەوە.\nهەڵبژاردن و مۆتەکەی ترازان لە دێمۆکراسی لە ئەمریکادا کێشەکە تەنها ترەمپ نییە، هەموو پارتی کۆمارییە:\n09:04 چوار شه‌ممه 19 شوبات 2020\n17:57 چوار شه‌ممه 05 شوبات 2020\n22:34 دوو شه‌ممه 27 كانونی دووه‌م 2020


ئەو تایبەتمەندییە نوێیانەی iOS 14 کە بۆ چەند ساڵێکە لە ئەندرۆیددا بوونیان هەن\nپەڕەی سەرەتاIFTTTئەو تایبەتمەندییە نوێیانەی iOS 14 کە بۆ چەند ساڵێکە لە ئەندرۆیددا بوونیان هەن\nUser Home4T 6/29/2020 01:07:00 م\nلە چەند ڕۆژی ڕابردوودا، کۆمپانیای ئەپڵ وەشانی نوێی iOS 14 ـی بە چەندین گۆڕانکاری وەک بە دیزاینی نوێی پەڕەی ماڵەوە و ویجێت و زیاترەوە ڕاگەیاند. بەڵام وا دەرناکەوێت زۆرینەی تایبەتمەندییەکانی نوێ بن بۆ بەکارهێنەرانی Android.\nلەم وەشانەی iOS ـدا، کەمێک لەبەرگرتنەوەی بیرۆکەکانی گووگڵی پێوە دیارە، هەر وەک گرنگترین تایبەتمەندییە نوێیەکانی بۆ چەند ساڵێکە لە دواین وەشانەکانی سیستەمی Android ـدا بوونیان هەن. ئەمانە ئەو تایبەتمەندییانەی وەشانەکەن کە بۆ چەند ساڵێکە لە Android ـدا بوونیان هەن:\nلە دوای چەند ساڵێک لە نەگۆڕینی دیزاینی پەڕەی ماڵەوەی وەشانەکانی iOS، دواجار ئەپڵ بڕیاریدا بە زیادکردنی ویجێتەکان و زیاتر ئاڵۆزکردنی ئەم پەڕەیە. ویجێتەکان یەکێک بوون لەو تایبەتمەندییانەی کە ئەپڵ و گووگڵی جیاکردبووەوە. ئەم تایبەتمەندییە بۆ چەند ساڵێکە لە Android بوونی هەیە و گووگڵ بە بەردەوامی پشتگیری لە ئەپە لایەنە سێیەمینەکان بۆ ئەم تایبەتمەندییە درێژ دەکاتەوە.\nپەڕەی App Library\nئەپڵ تایبەتمەندییەکی بە ناوی App Library ـەوە زیاد کردووە، کە ئەپەکان کۆدەکاتەوە و خودکارانە بەشەکانیان جیادەکاتەوە. ئەم تایبەتمەندییە هاوشێوەی App Drawer ـی گووگڵە.\nکردنە بنەڕەتی ئەپە وێبگەڕ و ئیمەیڵە لایەنە سێیەمینییەکان\nلە کۆتایدا، ئەپڵ لە وەشانی iOS 14 ـدا ڕێگە بە بەکارهێنەران دەدات ئەپە وێبگەڕ و ئیمەیڵەکان لە جیاتی Safari و Apple Mail بکەنە بنەڕەتی. ئەم کردارە تەنها بۆ ئەو دوو چەشنە ئەپە سنووردارە و ناتوانرێت بۆ چەشنەکانی دیکە ئەنجام بدرێت.\nبچووک کردنەوەی ڕوونمای Siri\nڕزگارمان بوو لە ڕوونما فراوانەکەی Siri و ئێستا لە وەشانی iOS 14 ـدا یاریدەدەرە دەنگییەکە بە شێوەی وێنۆچکەیەکی بچووک لە خوارەوە دەردەکەوێت، وە ئەنجامەکانی وەک کەشوهەوا لە شێوەی ئاگادارکەرەوە و ئەنجامە نووسینەکییەکان بە بچووکی لە خوارەوە نیشان دەدات. گووگڵ زۆر دەمێکە ئەمەی بۆ یاریدەدەری دەنگی Google Assistant ئەنجام داوە.\nApp Clips ـیش تایبەتمەندییەکی نوێی وەشانی iOS 14 ـەیە، کە ڕێگەت دەدات ئەپەکان بە بێ داگرتنیان تاقی بکەیتەوە. بەڵام لە ساڵی 2017 ـەوە گووگڵ ئەمەی بۆ گەشەپێدەرانی Android بەردەست کردووە تاوەکو بۆ ئەپەکانیانی زیاد بکەن.\nئەپڵ تایبەتمەندی ڕێنیشاندەری پاسکیلی بۆ ئەپی Apple Maps زیادکرد، کە ڕێگە بە بەکارهێنەران دەدات شوێن لەسەر نەخشە دیاری بکەن و بە پاسکیل بۆی بڕۆن. بەڵام ئەم تایبەتمەندییە لە ساڵی 2010 ـەوە لە ئەپی Google Maps بوونی هەیە. ئەم تایبەتمەندییە نوێیەی Apple Maps بە تەنها لە شارەکانی نیویۆرک سیتی و لۆس ئەنجلێس و سان فڕانسیسکۆ بای ئێریا لە ئەمریکا و بەیجین و شەنگەهای لە چین کار دەکات.\nئەپڵ لە وەشانی iOS 14 ـدا ئەپی Translate ـی تایبەت بە وەرگێڕانی زیاد کردووە، کە ڕستەکان لە ئینگلیزییەوە وەردەگێڕێتە سەر 10 زمانی جیا و بە پێچەوانەوە. ئەم ئەپە هاوشێوەی ئەپی Google Translate ـی گووگڵە.\nلەمەودوا لە وەشانی iOS 14 ـی ئایفۆنەکاندا، دەتوانیت بە هاتنە دەرەوە لە ئەپەکاندا بەردەوامبیت لە سەیرکردنی ڤیدیۆکان و ڤیدیۆکە بچووک دەبێتەوە بۆ بەشێکی ڕوونما، کە دەتوانیت شوێنەکەی بگۆڕیت یان بیشاریتەوە و تەنها دەنگی هەبێت. ئەم تایبەتمەندییە لە وەشانی 8.0 ـەوە لە Android بوونی هەیە.\nکرتەکردن لە پشتەوە\nلەمەودوا لە وەشانی iOS 14 دەتوانیت دوو یان سێ جار کرتە لە پشتەوەی ئایفۆنەکەت بکەیت بۆ ئەنجامدانی کرداری جیاوازی وەک (چرکاندنی وێنەی ڕوونما یان چوونە پەڕەی ماڵەوە) و دەتوانیت کردارەکان دەستکاری بکەیت. ئەمساڵ گووگڵ ئەم تایبەتمەندییەی بۆ مۆبایلەکانی Pixel لە Android 11 زیاد کرد.\nfrom کەی ئای تی ئێن https://ift.tt/3ibz9hN\nچۆنیەتی وەرگرتنی سەبسکرایب بۆ ئەکاونتی سناپچات 2021\n12/09/2020 02:01:00 م\nداگرتنی به‌رنامه‌ی Medical Laboratory Science به كراك كراوی - زانستی تاقیگه‌ی پزیشكی\n9/17/2020 09:55:00 ص\nداگرتنی به‌رنامه‌ی English 12 به كراك كراوی - پۆلی 12\n9/17/2020 11:00:00 ص\nگوزەرێک بە ژیاننامەی شاعیری گەورەی کورد پیرەمێرد Info bio History About Piramerd\n11/07/2018 03:46:00 م\nکەی ئای تی ئێن 349\nتۆره کۆمه‌ڵایه‌تیه‌کان 68\nهاکی ئه‌ندرۆید 38\nبه‌رنامه‌کانی هاکردن 33\nهاکردنی وایفای 23\nکڕین و فرۆشتن 4


جڤاتی نیشتمانی: ئەنجامی هەڵبژاردنەکان راستنەکرێتەوە هەمو بژاردەیەک لەبەردەممان کراوەیە، بە بڕیاری بایکۆتی سیاسیشەوە\nجڤاتی نیشتمانی بزوتنەوەی گۆڕان رایدەگەیەنێت؛ ئەو ساختەکارییە رێکخراوەی یەکێتی‌و پارتی کە بەهۆیەوە دەنگی سەدان هەزار هاوڵاتی کوردستانیان دزی، جارێکی تریش سەلماندیان کە لە پێناوی بەرژەوەندی حیزبی خۆیان سڵ لە هیچ رەفتارێک ناکەنەوە، دەشڵێت: بەو رەفتارەیان هاوڵاتیانی کوردستانیان رق ئەستورتر کرد بەرامبەر ئەو دەسەڵاتە شکسخواردوو خۆسەپێنە.\nدوای تەواوبونی کۆبونەوەکە، جڤاتی نیشتمانی بزوتنەوەی گۆڕان راگەیەندراوێکی بڵاوکردەوە و تێیدا هاتوە " جڤاتی نیشتمانی سوپاسی هاوڵاتیانی کوردستان دەکات کە بەشداری پرۆسەی هەڵبژاردنیان کرد. هەروەها سوپاسی هەڵسوڕاوو دەنگدەرانی بزوتنەوەی گۆڕان دەکات کە ماندونەناسانە لە ماوەی بانگەشەی هەڵبژاردندا بە گوڕوتینەوە کاریان بۆ سەرخستنی لیستی گۆڕان کرد".\nهەروەها جڤاتی نیشتیمانی بزوتنەوەی گۆڕان "سەرتاپای هەڵبژاردنەکان رەتدەکاتەوە و لە هەمان کاتدا چاوەڕێی رێکارە یاساییەکان‌و هەوڵە سیاسی‌و دیپلۆماسییەکانن بۆ دوبارەکردنەوەی هەڵبژاردن لە پارێزگاکانی هەرێم‌و پارێزگاکانی کەرکوک‌و موسڵ، یان راستکردنەوەی ئەنجامەکان‌و گێڕانەوەی دەنگە راستەقینەکانی هاوڵاتیانی کوردستان. بەپێچەوانەوە هەمو بژاردەیەک لەبەردەم بزوتنەوەی گۆڕان کراوەیە، بە بڕیاری بایکۆتی سیاسیشەوە، بە راوێژ لەگەڵ یەکگرتوی ئیسلامی، کۆمەڵی ئیسلامی، هاوپەیمانی بۆ دیموکراسی‌و دادپەروەری، بزوتنەوەی ئیسلامی‌و حیزبی شیوعی کوردستان".\nداواش لە هەمو هێزو لایەنە کوردستانییە نیشتمانییەکان دەکات بەرەیەکی فراوان دروست بکەن بۆ گۆڕانکاری ریشەیی لە هەرێمی کوردستان.\nجڤاتی نیشتیمانی داوا لە هاوڵاتیانی کوردستان دەکات بە گوڕوتینەوە خۆیان ئامادە بکەن بۆ بەشداریکردن لە هەڵبژاردنی پەرلەمانی کوردستان کە بڕیارە لە ٣٠/٩ی ئەمساڵ بەڕێوە بچێ. ئەوەش بۆ بەدیهێنانی گۆڕانکاری ریشەیی لە نەخشەی سیاسی لە هەرێمی کوردستان‌و سیستمی حوکمڕانی‌و پوچەڵکردنەوەی پیلانەکانی پارتی‌و یەکێتی و هەڵبژاردنی ئەمجارەی پەرلەمانی کوردستان سەنگی مەحەک دەبێ بۆ بڕیاردان لەسەر شێوازی خەبات لە پێناوی بەدیهێنانی گۆڕانکاری‌و چاکسازی لە هەرێمی کوردستان.\nدەقی راگەیانراوی جڤاتی نیشتمانی بزوتنەوەی گۆڕان\nئەمڕۆ ٢٦/٥/٢٠١٨ جڤاتی نیشتمانی بزوتنەوەی گۆڕان لە مەکۆی سەرەکی کۆبوونەوەی ئاسایی خۆی ئەنجام دا. لە کۆبونەوەکەدا بارودۆخی کوردستان‌و پرۆسەی هەڵبژاردنی ئەنجومەنی نوێنەرانی عیراق‌و ساختەکارییە رێکخراوو لە رادەبەدەرەکەی پارتی‌و یەکێتی تاووتوێکران.\nجڤاتی نیشتمانی سوپاسی هاوڵاتیانی کوردستان دەکات کە بەشداری پرۆسەی هەڵبژاردنیان کرد. هەروەها سوپاسی هەڵسوڕاوو دەنگدەرانی بزوتنەوەی گۆڕان دەکات کە ماندونەناسانە لە ماوەی بانگەشەی هەڵبژاردندا بە گوڕوتینەوە کاریان بۆ سەرخستنی لیستی گۆڕان کرد.\nکۆبونەوەکە بڕیاریدا بە:\nیەکەم: ئیدانەکردنی ئەو ساختەکارییە رێکخراوەی یەکێتی‌و پارتی کە بەهۆیەوە دەنگی سەدان هەزار هاوڵاتی کوردستانیان دزی‌و سەرەتاییترین مافی هاوڵاتیانی کوردستانیان پێشێل کرد. جارێکی تریش سەلماندیان کە لە پێناوی بەرژەوەندی حیزبی خۆیان سڵ لە هیچ رەفتارێک ناکەنەوە. بەڵام بەو رەفتارەیان هاوڵاتیانی کوردستانیان رق ئەستورتر کرد بەرامبەر ئەو دەسەڵاتە شکسخواردوو خۆسەپێنە.\nدوەم: توندی ئیدانە کردنی پەلامارە ترسنۆکانەکەی چەکدارانی یەکێتیی نیشتمانیی کوردستان، کە لە ئێوارەی ١٢/٥ دا کردیانە سەر مەکۆی سەرەکی بزوتنەوەی گۆڕان لە سلێمانی.\nسێیەم: رەتکردنەوەی سەرتاپای ئەنجامەکانی هەڵبژاردنی ئەنجومەنی نوێنەرانی عیراق. لە هەمان کاتدا چاوەڕێی رێکارە یاساییەکان‌و هەوڵە سیاسی‌و دیپلۆماسییەکانین بۆ دوبارەکردنەوەی هەڵبژاردن لە پارێزگاکانی هەرێم‌و پارێزگاکانی کەرکوک‌و موسڵ، یان راستکردنەوەی ئەنجامەکان‌و گێڕانەوەی دەنگە راستەقینەکانی هاوڵاتیانی کوردستان. بەپێچەوانەوە هەمو بژاردەیەک لەبەردەم بزوتنەوەی گۆڕان کراوەیە، بە بڕیاری بایکۆتی سیاسیشەوە، بە راوێژ لەگەڵ یەکگرتوی ئیسلامی، کۆمەڵی ئیسلامی، هاوپەیمانی بۆ دیموکراسی‌و دادپەروەری، بزوتنەوەی ئیسلامی‌و حیزبی شیوعی کوردستان. هەروەها داوا لە هەمو هێزو لایەنە کوردستانییە نیشتمانییەکان دەکەین بەرەیەکی فراوان دروست بکەن بۆ گۆڕانکاری ریشەیی لە هەرێمی کوردستان.\nبزوتنەوەی گۆڕان بڕوای بەو راستییەیە کە ئیرادەی گەلەکەمان لەم هەڵبژاردنەدا سەرکەوتو بوەو ئەو ساختەکارییەی پارتی‌و یەکێتی، باشترین بەڵگەیە کە ئەو رەفتارەیان لە ئەنجامی ئیفلاسی سیاسی‌و جەماوەرییانەوەیە.\nدوابەدوای هەوڵەکانی گۆڕان‌و هێزە کوردستانییەکانی تر بۆ ساخکردنەوەی دەنگەکانی هاوڵاتیان چەندین هێزو لایەنی سیاسی عیراقی‌و نەتەوە یەکگرتووەکان داوای لێکۆڵینەوەی بەپەلە دەکەن لە ساختەکارییەکانی پرۆسەی هەڵبژاردن. هەروەها دروستکردنی لیژنەی لێکۆڵینەوە لەلایەن حکومەتی عیراقەوە هەنگاوێکی ئەرێنی‌و دانپێدانانە بە ساختەکاری لە هەڵبژاردنەکاندا.\nلە کۆتاییدا داوا لە هاوڵاتیانی کوردستان دەکەین بە گوڕوتینەوە خۆیان ئامادە بکەن بۆ بەشداریکردن لە هەڵبژاردنی پەرلەمانی کوردستان کە بڕیارە لە ٣٠/٩ی ئەمساڵ بەڕێوە بچێ. ئەمەش بۆ بەدیهێنانی گۆڕانکاری ریشەیی لە نەخشەی سیاسی لە هەرێمی کوردستان‌و سیستمی حوکمڕانی‌و پوچەڵکردنەوەی پیلانەکانی پارتی‌و یەکێتی. هەڵبژاردنی ئەمجارەی پەرلەمانی کوردستان سەنگی مەحەک دەبێ بۆ بڕیاردان لەسەر شێوازی خەبات لە پێناوی بەدیهێنانی گۆڕانکاری‌و چاکسازی لە هەرێمی کوردستان.


پاشگه‌زبونه‌وه له ریفراندۆم بریارێكی خۆكوژیه عیماد عه‌لی – Dengekan\nbyadmin_denegkan\tAugust 21, 2017\tGeneral\nته‌نها به دواخستنی ریفراندۆم سه‌رجه‌م هاوكێشه‌كان ده‌گۆرێن و ره‌شوسپی خاوه‌ن هه‌ڵویستی دروست و بێهه‌ڵوێست به جوانی ده‌رده‌كه‌ون و نیازه‌كانی پشت په‌رده‌ی ئیدعای سه‌ربه‌خۆیی له ریفراندۆم ئاشكرا ده‌بن، ئه‌گه‌ر له كاتی دواخستنی ریفراندۆم بۆ كاتێكی تر په‌یمانی دانپێدانی به‌غدا به سه‌ربه‌خۆییشیان پێ بێت و نه‌ته‌وه یه‌كرگرتووه‌كانیش سه‌رپه‌رشتی سه‌رجه‌م دانیشتن و په‌یماننامه‌كانیش بكات به‌شكست بۆمان ده‌شكێته‌وه .\nته‌نها دواخستنی ریفراندۆم ئه‌گه‌ر به‌غداش راستگۆ بێت له قسه و گفته‌كانی، وای لێدێت كورد به خۆی بێهوده ده‌بێت و باوه‌ری به هیچ شتێك له ئانده‌دا نامێنێت . زۆر شتی وامان بینیوه، داعش كۆتایی بێت پێگه‌ی ناوه‌ند قورستر ده‌بێت و گوێ به هیچ نادات و دواكاری كورد ده‌چنه خانه‌ی له‌بیرچونه‌وه، كه پرۆسه‌یه‌كی گرنگی له‌م جۆره دوابخرێت و نه‌یارانی ئه‌وه‌نده زۆرو زه‌به‌ند بن، له هه‌ر كاتێكی تردا ئه‌گه‌ری جێبه‌جێكردنی زۆر كزده‌بێت.\nوه‌فده‌كه ئیدیعای ئه‌وه‌یان كرد كه ته‌نها به‌غدا له جێبه‌جێكردنی ریفراندۆم ئاگادار ده‌كه‌نه‌وه، بۆیه جه‌بێت بزانن كه پرسی سه‌ربه‌خۆیی ئه‌وه‌نده بچوك نیه به‌ده‌ست كۆمه‌ڵه ده‌سێكه‌وه بێت یاری پێ بكات و سازشی له‌سه‌ر بكات . بۆیه هه‌ر دواخستنێك بۆ ریفراندۆم بۆ هه‌ر كاتێكی تر بێت وای لێده‌كات به مردوویی له‌دایكبیت و كه‌س باوه‌ری به ده‌رئه‌نجامه‌كه‌ی نامێنێت و ئه‌وسا گه‌لی كوردستان ره‌حمتان پێناكات .\nبا ئه‌و فشاره ده‌ره‌كی و ناوه‌كیانه و خه‌ڵكی داروده‌ستی ئه‌م و ئه‌وی نێوخۆ له‌به‌رچاو بگرین، با ململانێ حزبیه‌كه‌ش وای كردبێت كه ته‌نها به‌رژه‌وه‌ندیی حزبی له‌به‌رچاو گیرابێت و حزب و كه‌سه كورتبینه‌كان به پێی كاری حزبی و به‌رژه‌وه‌ندی ته‌سكی كاتی بیریان كردبێته‌وه و ریفراندۆمیان كردبێته مولكی كه‌سێك یان حزبێك، به‌ڵام سه‌ره‌رای ئه‌وه‌ش هیچ پاساوێك بۆ دواخستنی ریفراندۆم نیه و هیچ زه‌مانه‌تێك نیه بۆ جێبه‌جێ كردنی وه‌عده‌كانی به‌غدا له‌م ماوه كه‌مه‌ی بۆ ریفراندۆم ماوه و، ئه‌گه‌ر جیبه‌جێكردنی په‌یمانه‌كانیش بخرێنه پاش دواخستنی ریفراندۆم ئه‌وا ده‌بێت فاتیحه‌ی بۆ بخوێنین و ئه‌و متمانه‌یه نیه كه له بنه‌ره‌تدا راست بكه‌ن و كه‌سیش نیه زامنی راستگۆیی ئه‌وان بێت .\nبه‌ڵێ ده‌كرێت بۆ راگه‌یاندنی سه‌ربه‌خۆیی له‌پاش ریفراندۆم كۆمه‌لێك مناوه‌ره بكرێت و گفتوگۆی چروپر له‌سه‌ر كات و ئالیه‌ته‌كان بكرێت به‌ڵام دواخستنی ریفراندۆم هه‌موو ئه‌گه‌ره‌كان له‌بارده‌بات و سه‌ربه‌خۆیی ده‌خاته تونی باباوه . ده‌كرێت گفتگۆی ئه‌م وه‌فده له‌سه‌ر دانوستان له‌سه‌ر سه‌ربه‌خۆیی و دواخستنی بوایه نه‌ك قسه‌یان له‌سه‌ر دواخستن و نه‌خستنی ریفراندۆم و برینه‌وه‌ی ئه‌م ئامانجه له نیوه‌ی رێگاوه بێت .\nئه‌گه‌ر ریفراندۆم دوابخرێت و وه‌عد و په‌یمانه‌كانیش به فرت و فێڵ و مناوه‌ره داپۆشرێت ئه‌وسا ده‌زانین كه هیچیان لێ سه‌وز نابێت، ئه‌ی لۆمه‌ی كێ ده‌كه‌ین، ئه‌وانه‌ی ناكۆكی حزبی و شه‌خسیان هه‌یه و كونی به‌رژه‌وه‌ندی رق و كینه‌ی شه‌خسی وحزبیه‌وه مامه‌ڵه‌یان له‌گه‌ڵ پرسه‌كه‌دا كرد، یان سه‌رمایه‌داره چاوچنۆك و ملكه‌چه‌كانی ئه‌م و ئه‌وی ده‌ره‌كی و ناوه‌كی بێ ئه‌وه‌ی بۆ چركه‌یه‌كیش بیریان له ستراتیجی كورد كردبێته‌وه هه‌وڵی بێ پایانی خۆیان خسته گه‌ر، یان ئه‌و كاڵفامانه‌ی كه له پشتخانی حزبی و كاردانه‌وه‌ی شه‌خسی له‌مه‌ر حزبه‌كانی خۆیان ره‌فتاریان كرد، یان ئوانه‌ی په‌ندیان له مێژوو وه‌رنه‌گرتووه و له بیری بچوك و روانینی ته‌سكی رۆژانه وتێكه‌ڵكردنی رق و كینه‌ی كۆن و تازه و ناشاره‌زایی له بیری ستراتیجیه‌وه ره‌فتاریان كرد و خه‌ڵكیان سارد كرده‌وه و هه‌ڵوێستی بێگانه‌په‌رستیان ده‌ربری .\nلۆمه‌ی ئه‌وانه بكه‌ین كه ته‌نها له مه‌یلێكی نارۆسنبیرانه‌وه كه به ناوی رۆشنبیریه‌وه له لایه‌نداری و ناتێگه‌یشتن له بابه‌ته گه‌وره‌كه قسه و ره‌فتاریان كرد یان رۆشنبیره سێبه‌ره‌كانی حزب و حزبچێتی و ناوچه‌چێتی و ته‌نانه‌ت گه‌ره‌كچێتیه‌كان، یان خۆبه‌شتزان و له باڵاوه ته‌ماشاكه‌ران بۆ ئه‌وانیتر و كینه له‌دڵه‌كان . میله‌تی كورد و مێژوو وخوێنی شه‌هیدان لێتان نابورێت به هه‌ر هه‌مووتان، به‌تایبه‌تی ئه‌وانه‌ی له‌م كاته‌دا هیچ گرنگیان به یه‌كێتی و ته‌بایی و هاوكاری و هاوپه‌یمانی و یه‌كبون نه‌دا و ته‌نها به ته‌سكبینی و پۆچگه‌راییه‌وه له ئامانجه گه‌وره‌كه‌یان روانی . له دواجاردا میژوو حوكمی خۆی ده‌كات و پاشگه‌زبونه‌وه دادتان نادات .\nPrevious فیلمێكی كوردی له‌ماوه‌ی 3 مانگدا به‌شداری 25 فێستیڤاڵی جیهانی ده‌كات\nNext ڕیفڕاندۆمی (25/ ئه‌یلول) و كۆمه‌ڵگه‌ی نێوده‌وڵه‌تی… ئاری زێندینی


لە 3 ساڵدا عیراق لە بەرهەمی كارەبادا دەگاتە ئاستی خۆژێنی\n06:14 - 07/11/2019\nوەزارەتی كارەبای عیراق ئاشكرای دەكات: كە بۆ گەیشتنە ئاستی خۆژێنی لە بەرهەمهێنانی ووزەی كارەبادا پێویسیتیان بە 3 ساڵی تر دەبێت.\nلەو بارەیەشەوە عەباس جوبر بریكاری وەزیری كارەبای عیراق رایگەیاند: كە ئاستەمە بتوانن لە ماوەیەكی كورتی داهاتوودا بگەنە ئاستی خۆژێنی لەبەرهەمهێنانی كارەبادا و بۆ بە دەستهێنانی ئەو ئامانجەش لایەنی كەم پێویستیان بە 3 ساڵی تر دەبێت.\nلەمیانەی ووتەیەكیدا لە كۆنگرەی تایبەت بە ووزە كە لە وڵاتی میسر بەرێوەدەچێت، بریكاری وەزیری كارەبای عیراق ئاماژەی بەوەشكرد: كە ئێستا عیراق رۆژانە 19 هەزارو 500 مێگاوات كارەبا بەرهەمدێنێت، كە لەراستیدا خۆی پێویستی بە 26 هەزارو 500 مێگاوات كارەبایەو بۆ پركردنەوەی پێویستیەكانیشی بڕی 7 هەزار مێگاوات لە ئێرانەوە هاوردە دەكات.\nوتیشی: ئەو بڕە كارەبایەی لە عیراقدا ئاماژە بەبەرهەمهێنانی دەكرێت، بەدەرە لە ووزەی كارەبای هەرێمی كوردستان و ئەوان بەشێوەیەكی سەربەخۆ و جیاكراوە لە سیستمی ناوەندی كارەبای عیراق ووزەی كارەبا بۆ خۆیان بەرهەمدەهێنن.\nپەیامی سەرۆكایەتی ی.ن.ك بۆ 45 هەمین ساڵیادی دامەزراندنی یەكێتی\nتەندروستی هەرێم :ئەمرۆِ زۆرترین ژمارەی تووشبووان بە كۆرۆنا لەسلێمانی تۆماركرا